Ένας από μηχανής Θεός και ένα… σημάδι - Αρθρογραφίες - Νίκος Ζέρβας - Ολυμπιακός Μπάσκετ - Αρθρογραφίες - Ολυμπιακός | sport-fm.gr: bwinΣΠΟΡ FM 94.6\nΟ Νίκος Ζέρβας γράφει για την κομβική νίκη του Ολυμπιακού στην Γαλλία, τους δύο σωματοφύλακες ΜακΚίσικ-Σλούκα και την ψυχολογία που πήρε για την συνέχεια.\nΗΜΕΡΟΜΗΝΙΑ ΔΗΜΟΣΙΕΥΣΗΣ: 20/01/2021, 00:52\n«Νίκη να ‘ναι κι όπως να ‘ναι» είναι στην παρούσα φάση η Ευρωλίγκα και αυτό που μετράει είναι πως στο τσάρτερ για Λιθουανία, τα πρόσωπα θα είναι ανακουφισμένα και χαμογελαστά. Ο Ολυμπιακός νίκησε την Βιλερμπάν επειδή οι Γάλλοι δεν άκουσαν τον προπονητή τους και δεν έκαναν φάουλ, όμως αυτά στο μπάσκετ γίνονται συχνά-πυκνά. Οι σκληροτράχηλοι Γάλλοι, σίγουρα έκαναν με αυτή τους την αβλεψία ένα δώρο στον Σλούκα για να βάλει το μεγάλο σουτ που έστειλε το ματς στην παράταση. Αλλά επιτρέψτε μου, προηγήθηκαν πολλά δώρα των «ερυθρόλευκων», για να φτάσει εκεί το παιχνίδι. Μέτρησα ούτε λίγο ούτε πολύ πέντε χαμένα λεί απ σε δύο επιθέσεις για να πάει η διαφορά στο +4.\nΧάσαμε το… μέτρημα στις έξτρα κατοχές που πήρε η Βιλερμπάν από επιθετικά ριμπάουντ, έπειτα από εξαιρετικές άμυνες. Ε, ας κάνει και ένα δώρο η γηπεδούχος, που αξίζει τον σεβασμό όλων για τον τρόπο που παλεύει. Εκτός από αθλητικότητα, διαθέτει πλάνο και πολλές λύσεις. Νίκησε την Παρασκευή με τον Γιαμπουζέλ και σήμερα εμφάνισε νέους πρωταγωνιστές. Χάουαρντ, Χέιζ, Λάιτι και Κόουλ, έβαλαν πολλά προβλήματα και όσο άδικο θα ήταν να χαθεί αυτό το παιχνίδι για την εξαιρετική εμφάνιση του ΜακΚίσικ, άλλο τόσο είναι για την δική τους πολύ καλή προσπάθεια. Σε ένα παιχνίδι ανώτερο ποιοτικά από αυτό στο ΣΕΦ, ο Ολυμπιακός έπεσε από την Ακρόπολη, βρήκε και πορτοφόλι, γιατί παρά τις αβλεψίες και τα «κενά» που φαίνονται όλο και περισσότερο πλέον και λόγω των τραυματισμών, έδειξε αν μη τι άλλο πως το… λέει η καρδούλα του.\nΑγωνιστικά, το παιχνίδι έχει αρκετά ερωτηματικά που πρέπει να βρουν απάντηση υπό τις υπάρχουσες συνθήκες στο ακόμα δυσκολότερο παιχνίδι που ακολουθεί. Η άμυνα κόντρα στην Βιλερμπάν ήταν κατά διαστήματα εξαιρετική και πρέπει αυτά να διευρυνθούν. Η νίκη, δεν πρέπει να κρύψει το πρόβλημα κάτω από το χαλί. Είναι όμως ένα πρώτο σημάδι. Ένας σύμμαχος ότι μέσα στην ατυχία του, ο Ολυμπιακός στάθηκε λίγο τυχερός. Στο πιο κομβικό σημείο ίσως της σεζόν, έμοιαζε… πνιγμένος και κατάφερε να βγει στον αφρό και να αναπνεύσει.\nΥ.Γ.: Η στιγμή που ο Κώστας Σλούκας επιστρέφει στον πάγκο νικητής με υψωμένες γροθιές και κραυγές, ο Βασίλης Σπανούλης σπεύδει τρέχοντας πάνω του και τον αγκαλιάζει δυνατά. Η πιο δυνατή εικόνα του αγώνα. Μία εικόνα όσο χίλιες λέξεις και μια γομολάστιχα για όλες τις ανοησίες που γράφτηκαν και γράφονται.


Β' Κατηγορία: Ενενήντα λεπτά για μια θέση στα μεγάλα σαλόνια | News\nSports Football Cyprus B League Β' Κατηγορία: Ενενήντα λεπτά για μια θέση στα μεγάλα σαλόνια\nΒ' Κατηγορία: Ενενήντα λεπτά για μια θέση στα μεγάλα σαλόνια\n26.03.2016 09:00 B Κατηγορία SigmaLive/Sports\nΟλυμπιακός και Αναγέννηση παίζουν σ’ ένα παιγνίδι τους κόπους ολόκληρης της χρονιάς.\nΦαινόταν εδώ και αρκετές εβδομάδες ότι το φινάλε στη δεύτερη κατηγορία θα ήταν συναρπαστικό και ακατάλληλο για καρδιακούς. Και έτσι έγινε. Η Καρμιώτισσα έχει ήδη εξασφαλισμένη την άνοδο στα σαλόνια της πρώτης κατηγορίας για πρώτη φορά στην ιστορία της, παριμένοντας τους άλλους δύο. Αυτό που θα διεκδικήσουν σήμερα σ’ ένα... καυτό ενενηντάλεπτο Ολυμπιακός και Αναγέννηση Δερύνειας.\nΟ γηπεδούχος Ολυμπιακός θα πετύχει τον στόχο του μόνο με νικηφόρο αποτέλεσμα, ενώ από την άλλη οι φιλοξενούμενοι θα παίξουν για δύο αποτελέσματα, αφού βολεύονται και με ισοπαλία. Όλα αυτά μας οδηγούν στο συμπέρασμα πως θα παρακολουθήσουμε μια πολύ μεγάλη μάχη.\nΣτα στρατόπεδα των δύο ομάδων παρατηρείται ξεσηκωμός και αναμένεται πως το «Μακάρειο» θα φιλοξενήσει αρκετό κόσμο σήμερα το απόγευμα. Ο Ολυμπιακός είναι πολύ πιθανόν να έχει κοντά στους χίλιους συμπαραστάτες, ενώ υπολογίζεται ότι περίπου 400 Δερυνειώτες θα έρθουν στη Λευκωσία για να ωθήσουν την ομάδα του χωριού τους.\nΟι τεχνικοί ηγέτες των δύο μονομάχων δεν αντιμετωπίζουν ιδιαίτερα αγωνιστικά προβλήματα και θα παρατάξουν ό,τι καλύτερο διαθέτουν, στην προσπάθειά τους για νίκη. Πρόκειται για ένα παιγνίδι τακτικής και η πιο διαβασμένη και συγκεντρωμένη ομάδα θα πανηγυρίσει στο τέλος του αγώνα την άνοδο στην πρώτη κατηγορία.\nΔιαιτητής της μεγάλης αναμέτρησης ορίστηκε ο Βασίλης Δημητρίου, με βοηθούς τους Αριστείδη Χρίστου και Ιωάννη Λαζάρου. Ασφαλώς και αυτοί πρέπει να βρεθούν σε καλή μέρα προκειμένου να μη μετατραπούν σε αρνητικούς πρωταγωνιστές.\nΤΟ ΠΡΟΓΡΑΜΜΑ ΤΩΝ ΜΙΚΡΩΝ ΚΑΤΗΓΟΡΙΩΝ\nΘΟΪ-Ελπίδα Ξυλ. 4-1\nΑΣΙΛ - ΠΑΕΕΚ\nΟμόνοια Αρ. - ΑΕΖ\nΟλυμπιακός - Αναγέννηση Δερ.\nΟθέλλος - Καρμιώτισσα\nΔιγενής Ορ. - ΕΝΑΔ\nΠαρεκκλησιά - Ν&Σ Ερήμης\nΑΣΙΛ: Απρόσμενα εξαιρετική η χρονιά\nΣεραφείμ: "Ο τελικός των τελικών, όλοι Μακάρειο"


Νέα Μύκονος: 04/28/19\nΜετά το Πάσχα αρχίζει ο Γολγοθάς του Κυριάκου...\nΟ Κυριάκος απλώς τον λογόκρινε. Πάντως ο «αγαπητός Μάνφρεντ» ανταπέδωσε τις φιλοφρονήσεις προεξοφλώντας ότι ο Μητσοτάκης θα γίνει Πρωθυπουργός. Ο επικεφαλής της ΝΔ – που υπερκαταναλώνει φιλικές δημοσκοπήσεις – πλέει σε πελάγη ευτυχίας. Αλλά ο δικός του Γολγοθάς θα αρχίσει μετά το Πάσχα. Αναμενόμενες εξελίξεις θα είναι δυσάρεστες για τον ίδιο σε βαθμό που...\nΧΡΙΣΤΟΣ ΑΝΕΣΤΗ - ΧΡΟΝΙΑ ΠΟΛΛΑ - ΚΑΛΟ ΠΑΣΧΑ με ΥΓΕΙΑ και ΧΑΡΑ!\nΑπό τα -προσωρινά- διασωθέντα...\nΧΡΙΣΤΟΣ ΑΝΕΣΤΗ - ΧΡΟΝΙΑ ΠΟΛΛΑ - ΚΑΛΟ ΠΑΣΧΑ με ΥΓΕΙ...


5+1 αγαπημένες ταινίες επιβίωσης | Κινηματογράφος\n13 Αυγούστου 2019 , Από: Αθανάσιος Παπατσάνης\nΟι ταινίες επιβίωσης αποτελούν ένα αγαπημένο κινηματογραφικό είδος για τους φίλους του σινεμά. Ένα είδος όμως που επικαλύπτεται από άλλα περισσότερα όπως την κατηγορία της περιπέτειας ή τις βιογραφικές ταινίες. Άρα, καταλαβαίνουμε πως δεν πρόκειται για ένα συγκεκριμένο είδος παραγωγών της μεγάλης οθόνης. Οι ταινίες επιβίωσης είναι ένας «αγώνας δρόμου» των πρωταγωνιστών απέναντι στη δύναμη της φύσης αλλά και σε δύσκολες καταστάσεις που αυτοί βιώνουν.\nΑκολουθεί μια λίστα ταινιών που αξίζει κανείς να παρακολουθήσει.\nΠηγή εικόνας: metflixlovers.co.uk\nSolo, μία δραματική ταινία του Ισπανικού Κινηματογράφου. Μεταφερόμαστε στα Κανάρια νησιά όπου ένας surfer πέφτει από έναν γκρεμό και τραυματίζεται. Η ταινία ακολουθεί τη μάχη που δίνει για να επιβιώσει απέναντι στη φύση. Προσπαθεί να επιβιώσει αναπολώντας την παλιά του ζωή και την πρώην του. Μια παραγωγή βασισμένη σε πραγματικά γεγονότα. Mια συγκινητική με σασπένς ιστορία που μπορείτε να τη βρείτε και στην πλατφόρμα του Netflix.\nΜια βιογραφική περιπέτεια σε σκηνοθεσία του Baltasar Kormakur. Ένα ζευγάρι αντιμετωπίζει έναν από τους πιο καταστροφικούς τυφώνες που έχουν καταγραφεί ποτέ στον Ειρηνικό ωκεανό. Πρόκειται για μια κινηματογραφική μεταφορά του ομώνυμου βιβλίου της Oldham Ashcraft Tami. Η ταινία ακροβατεί ανάμεσα σε μια ιστορία αγάπης και σε μια δραματική επιβίωση. Μια αμφιλεγόμενη ταινία που φάνηκε ότι δεν έπεισε μετά και την επιτυχία του «Everest» του ίδιου σκηνοθέτη.\nΗ ταινία «127 ώρες» αποτελεί μια αυτοβιογραφία του Άρον Ράλστον με τίτλο «Between A Rock and a Hard Place». Ο Άρον εξερευνά τα βουνά στο Canyonlands National Park της Utah. Στην προσπάθειά του να περάσει ένα φαράγγι γλιστρά και πέφτει μέσα. Τις επόμενες μέρες ο Άρον προσπαθεί να επιβιώσει επανεξετάζοντας ολόκληρη τη ζωή του. Εξαιρετικός James Franco σε ένα φιλμ επιβίωσης με έξυπνη σκηνοθεσία και πρωτότυπα πλάνα. Μια ταινία με πολλές υποψηφιότητες στα βραβεία BAFTA, MTV, Χρυσές Σφαίρες και Όσκαρ.\nΠηγή εικόνας: teenidols4you.com\nΈνα αμερικάνικο θρίλερ επιβίωσης σε σκηνοθεσία του Adam Green. Τρεις σκιέρ αποφασίζουν να κάνουν μια τελευταία βόλτα με το τελεφερίκ. Ξαφνικά αυτό σταματά και εγκλωβίζονται εκεί. Είναι αποκλεισμένοι και μια χιονοθύελλα είναι προ των πυλών. Θα μπορέσουν άραγε να επιβιώσουν; Μια ταινία που δεν γυρίστηκε σε στούντιο ή με τη βοήθεια κάποιων εφέ αλλά σε πραγματικές συνθήκες. Ένα φιλμ που προσπαθεί να αποφύγει τα κλισέ του τρόμου που ερμηνεύονται με πετσοκομμένα κορμιά και απάνθρωπες πράξεις.\nΗ ταινία «Arctic» μας έρχεται από τη Βόρεια και παγωμένη Ισλανδία. Μετά από ένα αεροπορικό δυστύχημα ένας άντρας πρέπει να αποφασίσει το επόμενο βήμα για την επιβίωσή του. Θα παραμείνει στην ασφάλεια ενός αυτοσχέδιου καλύμματος ή θα ξεκινήσει ένα ταξίδι προς το άγνωστο; Μια λιτή ερμηνεία του πρωταγωνιστή που επιστρατεύει εκφραστικά το βλέμμα του και κάθε πιθαμή του σώματός του. Μια μοναχική ιστορία επιβίωσης με ελάχιστα και ουσιώδη κινηματογραφικά υλικά.\nKongen va Bastoy (2010)\nΗ ταινία «King of Devil’s Island» είναι μια δραματική περιπέτεια του Marius Holst. Βρισκόμαστε στις αρχές του 20ου αιώνα και καταμεσίς του Νορβηγικού χειμώνα. Σε ένα απομονωμένο σωφρονιστικό ίδρυμα, ένας νέος κρατούμενος οδηγεί τα αγόρια σε μια εξέγερση ενάντια σε ένα βάναυσο καθεστώς (www.imdb.com). Ένα δυνατό δράμα επιβίωσης που βασίστηκε σε πραγματικά γεγονότα που έλαβαν χώρα στο νησί Bastoy, νότια του Όσλο. Σε ένα φιλμ όπου το σκληρό πρόσωπο της εξουσίας έρχεται αντιμέτωπο με το νεανικό πνεύμα του των πρωταγωνιστών.


Corfu Weather & News: Νέα μελέτη: Σεισμοί, πλημμύρες, γεωμαγνητικές καταιγίδες μπορούν να κόψουν το ρεύμα ακόμη και για μήνες\nΣυνήθως η διακοπή του ρεύματος διαρκεί από μία έως τέσσερις μέρες, ενώ οι συχνότερες διακοπές συμβαίνουν σε περίπτωση πλημμύρας. Αυτό αναφέρει μια νέα μελέτη του Κοινού Κέντρου Ερευνών της Ευρωπαϊκής Ένωσης (Joint Research Center-JRC) με τίτλο «Η αποκατάσταση του ηλεκτρικού δικτύου μετά από τις επιπτώσεις των φυσικών καταστροφών», με επικεφαλής δύο έλληνες ερευνητές, τους Γεώργιο-Μάριο Καραγιάννη και Σταμάτη Χονδρογιάννη.\nΕνώ όμως οι σεισμοί γίνονται απροειδοποίητα, στις πλημμύρες υπάρχει συχνά η δυνατότητα έγκαιρης προειδοποίησης για να μετριασθούν οι επιπτώσεις στο ηλεκτρικό δίκτυο. Για παράδειγμα, οι εταιρείες ηλεκτρισμού μπορεί να προλάβουν να κλείσουν τις εγκαταστάσεις τους στις ζώνες υψηλού κινδύνου, ελαχιστοποιώντας έτσι τις βλάβες. Μετά από μια πλημμύρα, το ρεύμα επανέρχεται συνήθως μετά από 24 ώρες έως τρεις εβδομάδες. Αντίθετα με τους σεισμούς και τις πλημμύρες, οι -σχετικά υποτιμημένες έως τώρα- γεωμαγνητικές καταιγίδες μπορούν να επηρεάσουν όχι μόνο το τοπικό αλλά όλο το ηλεκτρικό δίκτυο. Ο χρόνος προειδοποίησης συνήθως είναι πολύ λίγος, ενώ ο χρόνος αποκατάστασης των ζημιών ποικίλει από μερικές ώρες έως αρκετούς μήνες. Η έρευνα τονίζει ότι ο ηλεκτρισμός αποτελεί τη «ραχοκοκαλιά» της ευρωπαϊκής -και κάθε άλλης- κοινωνίας, γι' αυτό είναι σημαντικό οι επιπτώσεις μιας φυσικής καταστροφής στην παροχή ηλεκτρικού ρεύματος να τίθενται γρήγορα από έλεγχο. Μεταξύ άλλων, οι ερευνητές προτείνουν το ηλεκτρικό δίκτυο να σχεδιάζεται έτσι ώστε μπορεί να συνεχίσει να λειτουργεί ακόμη κι αν καταστραφούν ζωτικές υποδομές του. - ΠΗΓΗ: ΑΠΕ-ΜΠΕ


ΚΙΑΤΟ: Τα κρούσματα κορονοϊού στα ύψη και οι κάτοικοι χωρίς νερό! - Korinthian News\nΑρχική Κοινωνικά ΚΙΑΤΟ: Τα κρούσματα κορονοϊού στα ύψη και οι κάτοικοι χωρίς νερό!\nΚΙΑΤΟ: Τα κρούσματα κορονοϊού στα ύψη και οι κάτοικοι χωρίς νερό!\nΤο δημοτικό διαμέρισμα του Διμηνιού στο δήμο Σικυωνίων στην καρδιά του χειμώνα εξακολουθεί και μένει χωρίς νερό!!! Ότι συνέβαινε σχεδόν καθόλη τη διάρκεια του καλοκαιριού συμβαίνει και τώρα, Γενάρη μήνα!\nΧθες, Δευτέρα, οι κάτοικοι περίμεναν για ώρες για να έρθει νερό στις βρύσες τους!\nΚαι το κυριότερο τη στιγμή που τα κρούσματα κορονοϊού είναι σε έξαρση τόσο στην Κορινθία όσο και στα χωριά του δήμου Σικυωνίων. Αυτή τη στιγμή πληροφορούμαστε ότι υπάρχουν αρκετά κρούσματα κορονοιού στο Διμηνιό και οι κάτοικοι δεν έχουν πρόσβαση στο νερό!!!\nΗ δημοτική αρχή του Σταματόπουλου για ακόμα μία φορά δείχνει ανήμπορη όχι μόνο να προσφέρει ΠΟΣΙΜΟ νερό στους κατοίκους των χωριών αλλά αδυνατεί να παρέχει και ΜΗ ΠΟΣΙΜΟ νερό όλες τις ώρες της ημέρας. Η υπομονή των κατοίκων έχει αρχίσει να εξαντλείται!\nΣΣ. Κατά της ΔΕΥΑΣ έχει στραφεί νομικά και το ΤΟΕΒ. Ήδη ερευνούμε κάποιες πληροφορίες που μας έφτασαν. Μπλεξίματα και από το ΤΟΕΒ για τη ΔΕΥΑΣ που μέχρι πρότινος πρόεδρος της (ΔΕΥΑΣ) ήταν ο Σταματόπουλος ο οποίος προφανώς βλέποντας τα σκούρα άφησε τη θέση του προέδρου! Βέβαια οι εκκρεμότητες που έχει ο δήμαρχος νομικά ως π. πρόεδρος της ΔΕΥΑΣ εξακολουθούν να υπάρχουν (για υπενθύμιση δείτε την ανάρτηση: ΚΙΑΤΟ: Ο Σταματόπουλος έφυγε από πρόεδρος …αλλά τα δικαστήρια μένουν! -Θα κατέβει ως ΥΠΟΔΙΚΟΣ στις εκλογές;)\nΠροηγούμενο άρθροΚΟΡΙΝΘΟΣ: …Ξεχειλώνει και άλλο η ομάδα Νανόπουλου!\nΕπόμενο άρθροΠρώτη η Κορινθία στην περιφέρεια Πελοποννήσου στα κρούσματα κορονοϊού


The Walking Dead: Η Νο.1 τηλεοπτική σειρά για 4η χρονιά\nThe Walking Dead: Η Νο.1 τηλεοπτική σειρά για τέταρτη χρονιά\nΗ Rick και η ηρωική παρέα του κατάφεραν για μια ακόμη φορά να ανεβάσουν το The Walking Dead στη κορυφή των τηλεοπτικών σειρών με τους περισσότερους θεατές. Σχεδόν 20 εκατομμύρια τηλεθεατές, συγκεκριμένα 18.4 εκατομμύρια, παρακολούθησαν το φινάλε-θρίλερ της έκτης σεζόν της σειράς, χαρίζοντας του για μία ακόμα φορά την πρωτιά στην τηλεθέαση.\nΣύμφωνα με τα στατιστικά της Nielsen, κάθε σεζόν του The Walking Dead αποτελείται κατά μέσο όρο από 16 επεισόδια και έχει 11.5 εκατομμύρια τηλεθεατές στις ηλικίες 18-49, εκ των οποίων οι 4.7 εκατομμύρια τηλεθεατές βρίσκονται στην ηλικιακή ομάδα των 25-54 ετών. 15.8 εκατομμύρια παρακολούθησαν το φινάλε της πέμπτης σεζόν, ενώ 17.3 εκατομμύρια είδαν το πρώτο επεισόδιο της πέμπτης τον Οκτώβριο του 2014 – αυτό ήταν και το επεισόδιο του show με τους περισσότερους τηλεθεατές.\n«Γνωρίζουμε πόσο σπάνιο είναι να έχεις το νούμερο ένα σόου της τηλεόρασης για τέσσερα χρόνια στη σειρά και να μοιράζεσαι το φινάλε της έκτης σεζόν στο AMC με πάνω από 18 εκατομμύρια θαυμαστές,» δήλωσε ο πρόεδρος των AMC, SundanceTV και AMC Studios, Charlie Collier, στέλνοντας ένα μεγάλο “ευχαριστώ” στα εκατομμύρια που παρακολουθούν φανατικά την σειρά, καθώς και σε όσους έχουν συνεργαστεί για τη δημιουργία της.\nΤο The Walking Dead θα επιστρέψει στις μικρές μας οθόνες για την έβδομη σεζόν τον ερχόμενο Οκτώβριο. Πλέον το κανάλι θα προβάλει τη prequel σειρά «Fear The Walking Dead» η οποία έχει φτάσει τη δεύτερη σεζόν και δείχνει πως ξεκίνησαν όλα, αλλά με διαφορετικούς πρωταγωνιστές. Η δεύτερη σεζόν του Fear The Walking Dead είχε πρεμιέρα τη Κυριακή 10 Απριλίου, μία εβδομάδα μετά το φινάλε του The Walking Dead.\nPrevΠροηγουμενοΗ Ελλάδα υποδέχθηκε για πρώτη φορά τους «The Walking Dead»\nΝεοτεροThe Walking Dead: Ανακοινώθηκε η παγκόσμια πρεμιέρα της 7ης σεζόνNext


Πανεύκολη τούρτα Δούκισσα με μόνο 3 υλικά Πανεύκολη τούρτα Δούκισσα με μόνο 3 υλικά Stavricy,\nΤούρτα με μόνο 3 υλικά. Συνταγή από:\n2 κουτιά μπισκότα πτι- περ\nΚόβουμε με τα χέρια τα μπισκότα. Χτυπάμε δύο φλυντζάνια από την κρέμα γάλακτος να γίνει σαντιγύ και ανακατεύουμε μέσα τα 400γρ από την πραλίνα φουντουκιού. Προσθέτουμε τα μπισκότα και ανακατεύουμε καλά.\nΒάζουμε το μίγμα σε μία στρογγυλή φόρμα 22 εκ. - αφού εφαρμόσουμε στον πάτο της αντικολλητικό χαρτί - πατάμε καλά να πάει σε όλη την επιφάνεια της φόρμας και βάζουμε στο ψυγείο μέχρι να σταθεροποιηθεί. Αν την θέλουμε γρήγορα, τη βάζουμε στη κατάψυξη για 3 ώρες.\nΜόλις είναι έτοιμη ξεφορμάρουμε σε μία πιατέλα. Χτυπάμε την υπόλοιπη κρέμα σε σφιχτή σαντιγύ και ανακατεύουμε μέσα την υπόλοιπη πραλίνα φουντουκιού. Καλύπτουμε την επιφάνεια της τούρτας και αν θέλουμε στολίζουμε με smarties ή ό,τι άλλα γλυκάκια μας αρέσουν.\nΣοκολατένιο μπισκοτογλυκό (1)\nΤούρτα Δούκισσα 2 Το πιο εύκολο μωσαϊκό (17)\nΝεραϊδένια τούρτα δούκισσα Δούκισσα (100)\nΣχόλιο από tzoulitsa, 21-3-17\nΕαν σου είναι εύκολο στείλε μου προσωπικό μήνυμα τι ακριβως κρέμα γάλακτος βάζεις,μάρκα,λιπαρά και τα λοιπά γιατί την έχω πατήσει πολλές φορές με διάφορες συνταγές και δεν μου πήζει\nΗ συνταγή σου μου φάνηκε εξαιρετικά ενδιαφέρουσα και θα ήθελα να την φτιάξω\nΣχόλιο από Stavricy, 21-3-17\nΣου έστειλα πρωσοπικο μύνημα κάλη μου αν το είδες πες μου αν ήρθε γιατί είμαι νέα στην παρέα και ακόμα μαθαίνω.?\nΣχόλιο από chrisanthaki, 26-3-17\nΦαίνεται υπέροχη συνταγή\nΣχόλιο από Stavricy, 26-3-17\nΕίναι υπέροχη και πανεύκολη!!!!\nΟι τούρτες είναι αναπόσπαστο κομμάτι ενός εορτα... Σοκολατένια μυστικά


Σαν σήμερα πέθανε «Η Ιδιοφυΐα» Ray Charles\nΑρχική Μουσική Μουσικά Νέα Σαν σήμερα πέθανε «Η Ιδιοφυΐα» Ray Charles\nΣτις 10 Ιουνίου 2004 έφυγε από τη ζωή ο Ray Charles.\nO Ray Charles Robinson, γνωστότερος ως Ray Charles, ήταν Αμερικανός μουσικός, τραγουδιστής και συνθέτης της soul.\nΤο περιοδικό «Rolling Stone» τον κατέταξε δεύτερο, στη λίστα του με τους 100 καλύτερους τραγουδιστές όλων των εποχών. Τα σημαντικότερα τραγούδια του είναι τα: «A Song for You», «Busted», «I Can’t Stop Loving You» και «Hit the Road Jack».\nΟι φίλοι του και οι συνάδελφοί του μουσικοί τον αποκαλούσαν «Αδελφό Ray». Συχνά αναφερόταν από το κοινό και τα μέσα ενημέρωσης ως «Η Ιδιοφυΐα».\nΉταν από τους πρωτοπόρους της soul μουσικής τη δεκαετία του 1950, συνδυάζοντας στοιχεία από blues, rhythm και gospel στη μουσική που ηχογραφούσε, ενώ τη δεκαετία του 1960 συνέβαλε στην ανάμειξη της country, rhythm, blues και pop μουσικής. Έγινε ένας από τους πρώτους μαύρους μουσικούς στον οποίο μία mainstreaming δισκογραφική εταιρεία του επέτρεψε να έχει τον πλήρη καλλιτεχνικό έλεγχο της καριέρας του.\nΟ Ray Charles γεννήθηκε στο Όλμπανι της Γεωργίας των Ηνωμένων Πολιτειών, από μια πολύ φτωχή οικογένεια, στις 23 Σεπτεμβρίου του 1930 και μεγάλωσε στο Γκρίνβιλ της Καλιφόρνια.\nΠαρουσίασε προβλήματα όρασης από τα δύο του χρόνια και έμεινε από την ηλικία των έξι ετών τυφλός, λόγω γλαυκώματος. Στα 15 του έχασε τους γονείς του. Έτσι, ξεκίνησε την περιπλάνησή του στον αμερικανικό νότο ως μουσικός.\nΑπό τα τρία του χρόνια είχε αρχίσει να παίζει πιάνο. Έτσι, ξεκίνησε να ασχολείται επαγγελματικά με τη μουσική, το 1950, παίζοντας πιάνο και σαξόφωνο, συνδυάζοντας πολλά μουσικά είδη. Η πρώτη του επιτυχία ήρθε ένα χρόνο μετά, με το τραγούδι «Baby, Let Me Hold Your Hand».\nΤο 1952, υπέγραψε στην Atlantic Records, μία δισκογραφική εταιρεία στην οποία βρίσκονταν οι καλύτεροι Αφροαμερικανοί μουσικοί. Το 1959, υπέγραψε στην ABC Records με τη δημοτικότητά του να ανεβαίνει στα ύψη. Οι αρχές της δεκαετίας του ‘60 ήταν η πιο επιτυχημένη περίοδος της καριέρας του.\nH τελευταία ζωντανή του εμφάνιση έγινε το Μάιο του 2003, στο Λος Άντζελες.\n«Γεννήθηκα με τη μουσική μέσα μου. Αυτή είναι η μόνη εξήγηση που μπορώ να δώσω…»\nΕίχε συνεργαστεί κατά καιρούς με μουσικούς, όπως ο B. B. King, ο Willie Nelson και ο James Taylor.\nΟ Ray Charles είχε πολλά προβλήματα στη ζωή του, κυρίως με τα ναρκωτικά και τις γυναίκες. Το 1986, ίδρυσε ένα μη κερδοσκοπικό ίδρυμα, το οποίο παρέχει βοήθεια και υποστήριξη σε άτομα με προβλήματα ακοής.\nΠέθανε στις 10 Ιουνίου του 2004, στο Λος Άντζελες, από ασθένεια του ήπατος, δύο μήνες πριν την κυκλοφορία του τελευταίου του άλμπουμ, το οποίο σημείωσε πωλήσεις πέντε εκατομμυρίων και κέρδισε οχτώ βραβεία Grammy.\nΤο προσωπικό μουσικό στιλ του επηρέασε τους Eric Burdon, Joe Cocker, Van Morrison, Otis Redding και Stevie Wonder.


Ντόλιος: Να προσλαμβάνονται μόνο εξειδικευμένοι υπάλληλοι στους δήμους\nΔημοσίευση 12 Νοεμβρίου 2014, 19:08 / Ανανεώθηκε 12 Νοεμβρίου 2014, 19:08\nΣτην ανάγκη νομοθετικής ρύθμισης, προκειμένου να προσλαμβάνονται μόνο εξειδικευμένοι υπάλληλοι στους δήμους, αναφέρθηκε ο υφυπουργός Εσωτερικών Γιώργος Ντόλιος κατά τη σημερινή συνεδρίαση του ΔΣ της ΚΕΔΕ.\nΌπως είπε, το 2014 υπήρχε δικαίωμα 700 προσλήψεων στους δήμους. Όμως, οι 250 θέσεις κατανεμήθηκαν σε υπαλλήλους που είχαν δικαστικές αποφάσεις, από τις οποίες το 80% ήταν πρωτόδικες αφού οι δήμοι δεν είχαν προσφύγει κατά της επαναπρόσληψής τους. Το αποτέλεσμα ήταν, είπε, το Δημόσιο να στερηθεί ικανούς ανθρώπους.\nΤην ίδια στιγμή, εγκύκλιος επιτρέπει την πρόσληψη στους δήμους αθλητών, που δεν μπορούν να είναι αποδοτικοί λόγω άλλων υποχρεώσεων. Αντίστοιχο δικαίωμα πρόσληψης έχουν και τέκνα θανόντων, όταν ο γονέας πέθανε εν ώρα υπηρεσίας, χωρίς η αιτία θανάτου να σχετίζεται με την εργασία του.\n«Πρόκειται για μια σειρά κατηγοριών ανθρώπων, που απέκτησαν αυτό το δικαίωμα με νόμο του 2010 και πρέπει να το δούμε» επεσήμανε ο κ. Ντόλιος που πρόσθεσε, ότι πρόθεση του υπουργείου είναι οι νέες προσλήψεις να γίνονται μόνο από επιτυχόντες του ΑΣΕΠ.\nΟ υφυπουργός Εσωτερικών σημείωσε, ότι το 2015 η Τοπική Αυτοδιοίκηση θα πρέπει να αξιοποιήσει με τον καλύτερο δυνατό τρόπο το δικαίωμα προσλήψεων που προκύπτει από την αναλογία 1/5 και 1/1 και επισήμανε την μεγάλη ανάγκη προσλήψεων σε ορεινούς και μικρούς νησιωτικούς δήμους.


H SystemTec ΕΠΕ, δημιούργησε την παρούσα ιστοσελίδα με μοναδικό σκοπό την εξυπηρέτηση των πελατών της. Η ιστοσελίδα ledsignal.gr είναι απλή και φιλική στη χρήση της, ενώ έχει σχεδιαστεί για να ανταποκρίνεται στις συγκεκριμένες ανάγκες του κάθε χρήστη. Για να επιτευχθεί η καλύτερη εξυπηρέτησή σας, είναι σημαντικό εσείς, ο πελάτης μας, να καταλάβετε ότι πρέπει να μας παρέχετε συγκεκριμένες πληροφορίες που αφορούν την διεκπεραίωση της παραγγελίας σας και οι οποίες διαφυλάσσονται από εμάς.\nΗ παρούσα Δήλωση Προστασίας Προσωπικών Δεδομένων και οι επισυναπτόμενοι σε αυτήν Όροι Χρήσης της παρούσας ιστοσελίδας περιγράφουν τη μέθοδο συλλογής δεδομένων από την ιστοσελίδα ledsignal.gr, τη χρήση αυτών των δεδομένων από εμάς και τους όρους και προϋποθέσεις χρήσεως της παρούσας ιστοσελίδας. Η παρούσα Δήλωση Προστασίας Προσωπικών Δεδομένων αναφέρεται αποκλειστικά και μόνο στα προσωπικά σας δεδομένα, τα οποία εσείς μας παρέχετε κατά τη διάρκεια των παραγγελιών σας στην παρούσα ιστοσελίδα.\nΟι πληροφορίες που έχουν δοθεί εκούσια από τους χρήστες της αναφερόμενης ιστοσελίδας, χρησιμοποιούνται από το ledsignal.gr, προκειμένου οι χρήστες του να έχουν άμεση και ουσιαστική επικοινωνία με το κατάστημα, να τους παρέχονται απαντήσεις σε συγκεκριμένα ερωτήματα που θέτουν και τέλος να εξυπηρετούνται και να εκτελούνται οι παραγγελίες τους. Οι πληροφορίες που συλλέγει το ledsignal.gr μέσω της ιστοσελίδας έχουν ως σκοπό να μετρήσουν τον αριθμό επισκεψιμότητάς της, να καθορίσουν τις απαιτήσεις των πελατών για περισσότερα προϊόντα και να διευκολύνουν στις συναλλαγές με την εταιρεία. Το ledsignal.gr δεν διανέμει σε κανένα άλλο οργανισμό ή συνεργάτη που δεν συνδέεται με το ledsignal.gr τις ηλεκτρονικές διευθύνσεις, ή οποιαδήποτε άλλη πληροφορία που αφορά τους χρήστες και πελάτες του, παρά μόνο σε άμεσους συνεργάτες στην διαδικασία εξυπηρέτησης παραγγελιών.\nΤο ledsignal.gr σχεδίασε την ιστοσελίδα του έτσι ώστε οι χρήστες του να μπορούν να την επισκέπτονται χωρίς να χρειάζεται να αποκαλύπτουν τη ταυτότητα τους εκτός και αν το επιθυμούν. Ζητείται από τους επισκέπτες της ιστοσελίδας μας, να μας παρέχουν με προσωπικά τους δεδομένα μόνο στη περίπτωση που θέλουν να παραγγείλουν προϊόν(τα), να εγγραφούν στην ιστοσελίδα μας και/ή να στείλουν email στο ledsignal.gr.\nΤα δεδομένα σας τα χρησιμοποιούμε με διάφορους τρόπους οι οποίοι διαφέρουν ανάλογα με τον εκάστοτε σκοπό επεξεργασίας. Υπάρχουν περιπτώσεις στις οποίες το ledsignal.gr δεν θα μπορέσει να προβεί σε ενέργειες αν δεν έχει συγκεκριμένα Προσωπικά Δεδομένα, όπως για παράδειγμα τα Προσωπικά σας Δεδομένα που απαιτούνται κατά την επεξεργασία των παραγγελιών σας ώστε να μπορούν να παραδοθούν από το μεταφορέα σε εσάς και όχι σε κάποιο άλλο τρίτο πρόσωπο.\n(α) η παροχή των υπηρεσιών που μας αναθέτετε και επιθυμείτε να λάβετε από εμάς όπως για παράδειγμα η αγορά προϊόντων (π.χ. η αγορά ενός φάρου) που επιθυμείτε να αγοράσετε από εμάς. Συγκεκριμένα:\nΧρήση των δεδομένων πελατών για σκοπούς διαφήμισης: Για τη διαρκή βελτίωση και ενίσχυση των υπηρεσιών μας, ενδέχεται να σας στέλνουμε μηνύματα μάρκετινγκ μέσω ηλεκτρονικού ταχυδρομείου που σχετίζονται με την επιχείρησή μας, και τα οποία μπορεί να σας ενδιαφέρουν. Μπορείτε να επιλέξετε τα είδη των επικοινωνιών που θέλετε να λαμβάνετε οποιαδήποτε στιγμή, ενημερώνοντας τις προτιμήσεις ηλεκτρονικού ταχυδρομείου. Μπορείτε επίσης, να διαγραφείτε οποιαδήποτε στιγμή.\nΤο ledsignal.gr έχει τη δυνατότητα να χρησιμοποιεί cookies ως μέρος της διευκόλυνσης αλλά και λειτουργίας των υπηρεσιών μέσω της ιστοσελίδας του. Τα Cookies είναι μικρά αρχεία (text files), τα οποία απoστέλλονται και φυλάσσονται στον ηλεκτρονικό υπολογιστή του χρήστη, επιτρέποντας σε ιστοσελίδες όπως το ledsignal.gr, να λειτουργούν απρόσκοπτα και χωρίς τεχνικές ανωμαλίες, να συλλέγονται πολλαπλές επιλογές του χρήστη, να αναγνωρίζουν τους συχνούς χρήστες, να διευκολύνουν την πρόσβαση τους σε αυτή, και για τη συλλογή δεδομένων για τη βελτίωση του περιεχομένου της ιστοσελίδας. Τα Cookies δεν προκαλούν βλάβες στους ηλεκτρονικούς υπολογιστές των χρηστών αλλά και στα αρχεία που φυλάσσονται σε αυτούς. Χρησιμοποιούμε τα cookies για να σας παρέχουμε πληροφορίες και να διεκπεραιώνονται οι παραγγελίες αλλά και μας επιτρέπουν να σας παρουσιάσουμε διαφημιστικό & επιμορφωτικό περιεχόμενο σχετικό με τα ενδιαφέροντα και τις ανάγκες σας. Πρέπει να έχετε υπόψη σας ότι τα cookies είναι απόλυτα αναγκαία προκειμένου να λειτουργεί σωστά και απρόσκοπτα η ιστοσελίδα www.ledsignal.gr.\nΑναγκαία Cookies: Επιτρέπουν την εκτέλεση βασικών λειτουργιών του site, όπως την προσθήκη προϊόντων στο καλάθι, την ηλεκτρονική πληρωμή. Χωρίς αυτά τα απαραίτητα Cookies, πλήττεται άμεσα η ομαλή λειτουργία του e-shop , περιορίζεται η προσωπική σας εμπειρία πλοήγησης καθώς και βασικές λειτουργίες e-commerce υπολειτουργούν.\nCookies επιδόσεων: Τα cookies επιδόσεων συλλέγουν πληροφορίες σχετικά με το πώς οι επισκέπτες χρησιμοποιούν την ιστοσελίδα μας. Μας επιτρέπουν να δούμε ποιες σελίδες επισκέπτονται πιο συχνά, μας ενημερώνουν εάν αντιμετωπίζουν κάποιο πρόβλημα κατά την πλοήγηση κλπ. Αυτά τα cookies δεν συλλέγουν πληροφορίες που προσδιορίζουν τον επισκέπτη καθώς οι πληροφορίες είναι συγκεντρωτικές και ως εκ τούτου, ανώνυμες. Χρησιμοποιούνται μόνο για να τη βελτίωση του τρόπου λειτουργίας του ledsignal.gr.\nCookies Analytics: Είναι υποσύνολο των Cookies λειτουργικότητας και μας δίνουν τη δυνατότητα να αξιολογούμε την αποτελεσματικότητα των διάφορων λειτουργιών της ιστοσελίδας μας, βελτιώνοντας έτσι συνεχώς την εμπειρία που σας προσφέρουμε.\nΜε την περαιτέρω χρήση του site αποδέχεστε την χρήση cookies.\nΑπενεργοποιώντας τα Cookies ή κάνοντας ανάκληση της συγκατάθεσης σας, συγκεκριμένες λειτουργίες της ιστοσελίδας δεν θα είναι διαθέσιμες. Επιπλέον ενδέχεται να επηρεαστεί η απόδοση και η λειτουργικότητα του διαδικτυακού τόπου.\nΤο ledsignal.gr επιτρέπει στους χρήστες του να διορθώνουν, αλλάζουν, συμπληρώνουν ή να διαγράφουν δεδομένα και πληροφορίες που έχουν προσκομιστεί στο ledsignal.gr. Εάν επιλέξετε να διαγράψετε μια πληροφορία, το ledsignal.gr θα ενεργήσει έτσι ώστε να διαγραφεί αυτή η πληροφορία από τα αρχεία του άμεσα. Για τη προστασία και την ασφάλεια του χρήστη το ledsignal.gr θα προσπαθήσει να βεβαιωθεί ότι το πρόσωπο που κάνει τις αλλαγές είναι όντως το ίδιο πρόσωπο με το χρήστη. Για να έχετε πρόσβαση, να αλλάξετε ή να διαγράψετε τα προσωπικά σας δεδομένα, για να αναφέρετε προβλήματα σχετικά με τη λειτουργία της ιστοσελίδας ή για να κάνετε οποιοδήποτε ερώτημα επικοινωνήστε με το ledsignal.gr μέσω της Ηλεκτρονικής Φόρμας Επικοινωνίας ή μέσω e-mail στην ηλεκτρονική διεύθυνση sales@systemtec.gr. Η αλλαγή ή η διόρθωση των προσωπικών σας δεδομένων μπορεί να γίνει επίσης μέσω του σελίδας εγγραφής του ledsignal.gr. Παρακαλούμε όπως λάβετε υπόψη σας ότι θα κάνουμε ότι είναι δυνατό προκειμένου να προστατεύσουμε τα προσωπικά σας δεδομένα, αλλά η προστασία τους κωδικού πρόσβασης σας στην ιστοσελίδα μας εξαρτάται και από εσάς.\n-Δικαίωμα διόρθωσης: Μπορείτε να μας ζητήσετε να διορθώσουμε τα προσωπικά δεδομένα που σας αφορούν. Καταβάλλουμε εύλογες προσπάθειες να διατηρήσουμε τα προσωπικά σας δεδομένα που έχουμε στην κατοχή ή τον έλεγχό μας και χρησιμοποιούνται σε συνεχή βάση, ακριβή, πλήρη, τρέχοντα και σχετικά, με βάση τις πιο πρόσφατες πληροφορίες που έχουμε στη διάθεσή μας. Έχετε επίσης τη δυνατότητα να ελέγξετε και να διορθώσετε τα προσωπικά σας δεδομένα με την είσοδό στον προσωπικό λογαριασμό που έχετε στο ledsignal.gr\n-Δικαίωμα εναντίωσης: Μπορείτε να εναντιωθείτε - ανά πάσα στιγμή - στην επεξεργασία των προσωπικών δεδομένων σας λόγω ιδιαίτερης κατάστασή σας, υπό την προϋπόθεση ότι η επεξεργασία δεν βασίζεται σε δική σας συγκατάθεση αλλά σε έννομο συμφέρον μας ή σε έννομο συμφέρων τρίτων. Στην περίπτωση αυτή δεν θα επεξεργαζόμαστε πλέον τα προσωπικά σας δεδομένα, εκτός αν μπορούμε να αποδείξουμε επιτακτικούς νόμιμους λόγους και υπέρτερο συμφέρον για την επεξεργασία ή για την στήριξη, άσκηση ή υπεράσπιση νομικών αξιώσεων. Εάν εναντιώνεστε στην επεξεργασία, παρακαλείστε να διευκρινίσετε κατά πόσον επιθυμείτε τη διαγραφή των προσωπικών δεδομένων σας ή τον περιορισμό της επεξεργασίας από εμάς.\nΑποδοχή των Διαδικασιών Προστασίας τους Απορρήτου που εφαρμόζει το ledsignal.gr


Μια νόστιμη σπανακόπιτα! - twominutesangie\n... και μία μικρή σαλατούλα δωράκι!\nΛατρεύω το σπανάκι και περιμένω πώς και πώς τον χειμώνα για να το απολαύσω σε πολλές αγαπημένες συνταγές! Το σπανάκι είναι πλούσιο σε ποτάσιο, φολικό οξύ, κάλσιο και μαγνήσιο, όπως και βιταμίνες Β6 και C, έχει την ιδιότητα να ρυθμίζει την πίεση και ενισχύει το ανοσοποιητικό και οστεϊκό μας σύστημα. Είναι μια τέλεια τροφή!\nΠροτιμάμε βιολογικό σπανάκι, όπως και όλα τα χειμωνιάτικα λαχανικά που τα βρώσιμα φύλλα τους φύονται κοντά στο χώμα (μαρούλια, σαλάτες, μπρόκολα και κουνουπίδια, λάχανα).\nΜια νόστιμη σπανακόπιτα…\n1 κιλό σπανάκι, πλυμένο αλλά όχι στραγγισμένο\n1 μάτσο φρέσκα κρεμμυδάκια με αρκετό από το πράσινο μέρος τους\n½ μάτσο άνιθο ψιλοκομμένο\n1 μπουκετάκι καυκαλήθρες και μυρώνια ψιλοκομένα\nλίγα λάπαθα ελαφρά βρασμένα\n½ κιλό πικάντικη φέτα θρυμματισμένη\nελαιόλαδο (1 κούπα σχεδόν)\n4 αυγά χτυπημένα με ελάχιστο αλάτι ή καθόλου αν η φέτα είναι Κεφαλονιάς , Τριπόλεως ή Σπάρτης\n½ κεφάλι φινόκιο ψιλοκομμένο (προαιρετικό, δίνει μια ωραία ουζένια γεύση)\n9 φύλλα χωριάτικα ή κρούστας\nΖεματάω το σπανάκι, τα σέσκουλα και το πράσο: σε μια μεγάλη κατσαρόλα βάζω το πλυμένο σπανάκι με τα νερά του , τα λάπαθα και το πράσο και τα ζεματάω σε δυνατή φωτιά για 2-3 λεπτά μέχρι να μαλακώσουν.\nΣουρώνω και στίβω τα τρία λαχανικά: τα αδειάζω σε τρυπητό και αφού κρυώσουν τα σφίγγω ανάμεσα στις παλάμες μου, μέχρι να είναι τελείως στεγνά. Το σπανάκι έχει πολλή υγρασία και η γέμιση της σπανακόπιτας μπορεί να γίνει νερουλή, εμποδίζοντας έτσι το φύλλο να γίνει τραγανό.\nΦτιάχνω το μίγμα: σε ένα μεγάλο μπολ βάζω όλα τα υλικά και τα ζαματισμένα χορταρικά και ανακατεύω απαλά με πηρούνι προσθέτοντας 2-3 κουταλιές της σούπας ελαιόλαδο και λίγο φρεσκοτριμμένο πιπέρι.\nΣτρώνω τη πίτα: Λαδώνω καλά ένα μεγάλο πυρέξ ή ταψί (30 x 25 εκατ.).\nΑκουμπώ δύο φύλλα αλάδωτα.\nΛαδώνω και απλώνω ένα ακόμα. Πάλι λάδι, πάλι φύλλο (στο σύνολο= τέσσερα στη βάση).\nΒάζω στο ταψί τη μισή γέμιση και την απλώνω καλά (και στις γωνίες).\nΑπλώνω ένα αλάδωτο φύλλο και μετά την υπόλοιπη γέμιση.\nΣκεπάζω τη πίτα με τέσσερα λαδωμένα φύλλα, διπλώνοντας τις άκρες από τα φύλλα προς το κέντρο πριν απλώσω το τελευταίο. Λαδώνω πολύ καλά το τελευταίο φύλλο.\nΧαράζω τη πίτα : Με την άκρη ενός κοφτερού μαχαιριού χαράζω αρκετά βαθιά την πίτα σε /τετράγωνα/μικρές μερίδες.\nΒρέχω το φύλλο: Βρέχω τις παλάμες μου με κρύο νερό και τα τινάζω πάνω από τη πίτα για να γίνει ακόμα πιο κρατσανιστό το φύλλο!\nΤα έξτρα: Προσθέτω σουσάμι, μαυροκούκι ή ηλιόσπορους ή όλα αυτά μαζί! Τίποτα καλύτερο από σπανάκι, ξηρούς καρπούς και τραγανό φύλλο- ο προσωπικός μου παράδεισος!\nΨήνω: Η σπανακόπιτα έχει το βασικό υλικό της , το σπανάκι, ήδη βρασμένο, οπότε χρειάζεται μόνο 50 λεπτά σε ήδη προσθερμασμένο φούρνο στους 180 και τα τελευταία 8-10 λεπτά στους 200 βαθμούς.\nΣερβίρω: Αφήνω την πίτα για 10 λεπτά να κρυώσει ελαφρά για να κόβεται ευκολότερα.\nΤα τρία μυστικά της επιτυχίας!\n1. Το έξτρα φύλλο ανάμεσα στη γέμιση! Απορροφά όλα τα υγρά των μυρωδικών και αφήνει το μίγμα και τα επάνω φύλλα στεγνά και τραγανά!\n2. Πολύ στεγνό σπανάκι και πράσο, σφιγμένο καλά ανάμεσα στις χούφτες σου!\n3. Καλά λαδωμένο και ελαφρά βρεγμένο το τελευταίο φύλλο για να γίνει ακόμα πιό τραγανό! Σουσάμι, μαυροκούκι και ηλιόσποροι για έξτρα κρατς!\nΥ.Γ.: Με τα πεντανόστιμα κοτσανάκια από το βιολογικό σπανάκι, καλά πλυμένα για να φύγει το χώμα από το μίσχο τους και ελαφρά βρασμένα, κάνεις μια ωραία χειμωνιάτικη σαλάτα με όσπρια, όπως ρεβύθια, φακές ή μικρό λευκό φασολάκι. Θυμάμαι μια παρόμοια έκανε ο σεφ Περικλής Κοσκινάς στο εστιατόριο ΜΙLOS. Ελαιόλαδο, αλατάκι, πάπρικα και ξύδι ή μια νόστιμη βινεγκρέτ στο τέλος και έχεις ένα νόστιμο μεσημεριανό για την επόμενη μέρα! Δεν πετάμε τίποτα!


Τι Είναι Η Κήλη Μεσοσπονδυλίου Δίσκου; | starantzis.com\nΗ κήλη του μεσοσπονδυλίου δίσκου ή δισκοκήλη αποτελεί τη συχνότερη αιτία πόνου τόσο στα άνω όσο και στα κάτω άκρα.\nΤα τελευταία χρόνια η εμφάνισή της γίνεται ολοένα και πιο συχνή, ως συνέπεια του σύγχρονου τρόπου ζωής, ο οποίος χαρακτηρίζεται από έλλειψη σωματικής άσκησης και καθιστική ζωή, καθώς επίσης αυξημένο σωματικό βάρος λόγω κακής διατροφής.\nΜεταξύ των σπονδύλων (τα οστά της σπονδυλικής στήλης) υπάρχουν κάποια «μαξιλαράκια», τα οποία ονομάζονται μεσοσπονδύλιοι δίσκοι ή απλώς δίσκοι.\nΤο περίβλημά τους είναι σκληρό, αλλά το περιεχόμενό τους είναι ζελατινώδες, χάρη στο οποίο λειτουργούν ως… «αμορτισέρ» της σπονδυλικής στήλης, επιτρέποντας ταυτόχρονα μικρές κινήσεις που μας δίνουν ευκαμψία / ευλυγισία.\nΗ κήλη μεσοσπονδυλίου δίσκου ή απλά δισκοκήλη είναι πάθηση κατά την οποία ένα μέρος από το εσωτερικό περιεχόμενο του δίσκου «γλιστρά» μέσα στον σπονδυλικό σωλήνα με αποτέλεσμα την πίεση ή ακόμα και την πλήρη παγίδευση ενός ή περισσότερων νεύρων (ριζών).\nΤι προκαλεί τη δισκοκήλη;\nΣτις περισσότερες περιπτώσεις, η δισκοκήλη οφείλεται στην σταδιακή φθορά των δίσκων λόγω γήρανσης, την οποία ονομάζουμε εκφυλιστική νόσο ή απλά εκφύλιση. Καθώς μεγαλώνουμε, οι δίσκοι χάνουν μέρος του υγρού τους περιεχομένου, γίνονται λιγότερο ελαστικοί και ως εκ τούτου επιρρεπείς σε τραυματισμούς. Αυτή η εκφύλιση σε άλλους συμβαίνει νωρίτερα και σε άλλους αργότερα στη ζωή τους. Οι μηχανισμοί που ορίζουν τον ρυθμό της εκφύλισης παραμένουν εν πολλοίς άγνωστοι αλλά εικάζεται ότι συνδέονται με ένα συνδυασμό γενετικών και μηχανικών παραγόντων.\nΣτους περισσότερους ασθενείς το πρόβλημα ξεκινά με ένα μικροτραυματισμό και συνήθως με λανθασμένη χρήση μυϊκών ομάδων κατά την άρση κάποιου βάρους. Λιγότερο συχνά μπορεί να προέλθει από πτώση ή απευθείας κάκωση της σπονδυλικής στήλης. Στον αυχένα, η δισκοκήλη μπορεί να προέλθει από τροχαίο ατύχημα.\nΠόσο επικίνδυνη είναι η δισκοκήλη;\nΓενικώς, η δισκοκήλη είναι μια καλοήθης πάθηση. Ωστόσο, σε ακραίες περιπτώσεις μπορεί να προκαλέσει μόνιμη νευρολογική βλάβη με μερική παράλυση και απώλεια του ελέγχου της ούρησης και της αφόδευσης.\nΕιδικότερα, στον αυχένα μπορεί να προκαλέσει βλάβη του νωτιαίου μυελού με διαταραχές της βάδισης, της ισορροπίας και του γενικότερου συντονισμού των κινήσεων.\nΠοιοί είναι οι παράγοντες κινδύνου για εκδήλωση δισκοκήλης;\nΥπάρχουν τρεις βασικοί παράγοντες για την εμφάνιση κήλης μεσοσπονδύλιου δίσκου:\nΣωματικό Βάρος: Όσο αυξάνεται το σωματικό μας βάρος τόσο αυξάνεται η μηχανική καταπόνηση των δίσκων, και μάλιστα επηρεάζει πολύ περισσότερο τους δίσκους στην κατώτερη μοίρα (Οσφυϊκή) της σπονδυλικής μας στήλης.\nΕπάγγελμα: Τα επαγγέλματα που απαιτούν σωματικό έργο όπως ανύψωση, ώθηση ή τράβηγμα βαρέων αντικειμένων, συχνό και παρατεταμένο στρίψιμο και λύγισμα της μέσης, ενέχουν μεγαλύτερο κίνδυνο εκδήλωσης δισκοκήλης. Επίσης, έχει παρατηρηθεί αυξημένη συχνότητα σε επαγγέλματα, στα οποία η σπονδυλική στήλη υποβάλλεται σε συνεχείς καταπονήσεις και μικροτραυματισμούς, όπως οδηγοί, πιλότοι και αεροσυνοδοί.\nΚληρονομικότητα: Οι επιστήμονες συμφωνούν στην ύπαρξη ενός γενετικού μηχανισμού που καθιστά ορισμένα άτομα επιρρεπή στην πάθηση. Δυστυχώς, όμως, δεν έχει ακόμα αποκαλυφθεί.\nΥπάρχουν τρεις βασικοί παράγοντες που απομακρύνουν το ενδεχόμενο εκδήλωσης κήλης μεσοσπονδύλιου δίσκου:\nΆσκηση: Η ενδυνάμωση των μυών της μέσης σταθεροποιεί και υποστηρίζει την σπονδυλική στήλη, αποφορτίζοντας τους δίσκους.\nΣωστή στάση σώματος: Η σωστή στάση μειώνει την πίεση στους δίσκους. Πρέπει να κρατάμε την μέση μας ίσια, ειδικά όταν καθόμαστε για πολύ ώρα, και να χρησιμοποιούμε τα πόδια κι όχι τη μέση για να σηκώνουμε βάρη.\nΤι επιπλοκές μπορεί να προκαλέσει μια κήλη δίσκου;\nΜια σοβαρή αλλά σπάνια επιπλοκή είναι η Ιππουριδική συνδρομή, κατά την οποία η δισκοκήλη συμπιέζει τα νεύρα της ιππουρίδας (ενός συμπλέγματος νεύρων που αποτελεί συνέχεια του νωτιαίου μυελού). Είναι μια σοβαρή νευρολογική κατάσταση που προκαλεί μερική ή ολική απώλεια της κινητικότητας των κάτω άκρων κι αποτελεί μία από τις πιο επείγουσες καταστάσεις της Χειρουργικής της Σπονδυλικής Στήλης.\nΖητήστε άμεσα ιατρική βοήθεια αν έχετε:\nΕπιδείνωση των συμπτωμάτων. Ο πόνος, το μούδιασμα ή η αδυναμία αυξάνονται σε βαθμό που δεν μπορείτε να εκτελέσετε τις συνήθεις καθημερινές σας δραστηριότητες.\nΔυσλειτουργία της ουροδόχου κύστης ή του εντέρου. Τα άτομα που έχουν σύνδρομο ιππουρίδας μπορεί να έχουν ακράτεια ή δυσκολία ούρησης ακόμη και με πλήρη κύστη.\nΑναισθησία «σέλας». Αυτή η προοδευτική απώλεια αίσθησης επηρεάζει τις περιοχές του σώματος που θα ακουμπούσαν μια σέλα, δηλαδή τους εσωτερικούς μηρούς, το πίσω μέρος των ποδιών και την περιοχή γύρω από το ορθό.\nΜια δισκοκήλη μπορεί να ερεθίσει τα κοντινά νεύρα και να προκαλέσει σε πόνο, μούδιασμα ή αδυναμία σε κάποιο άκρο.\nΠώς γίνεται η διάγνωση της δισκοκήλης;\nΣτις περισσότερες περιπτώσεις δισκοκήλης, η κλινική εξέταση και λήψη ιατρικού ιστορικού είναι όλα όσα χρειάζονται για να γίνει διάγνωση.\nΌμως, αν ο ιατρός σας υποψιάζεται κάποια άλλη κατάσταση ή χρειάζεται να δει ποια νεύρα επηρεάζονται, τότε αναλόγως το περιστατικό ενδέχεται να ζητηθούν ακτινογραφία, αξονική/μαγνητική τομογραφία, μυελογράφημα, ηλεκτρομυογράφημα.\nΠώς αντιμετωπίζεται η δισκοκήλη;\nΗ συντηρητική θεραπεία γίνεται αποφεύγοντας κυρίως τις οδυνηρές στάσεις και ακολουθώντας ένα πρόγραμμα άσκησης και λήψης παυσιπόνων. Ανακουφίζει τα συμπτώματα στους περισσότερους ανθρώπους μέσα σε λίγες ημέρες ή εβδομάδες.\nΕάν όμως ο πόνος δεν έχει αντιμετωπιστεί μέσα σε λίγες εβδομάδες, τότε ενδείκνυται η φυσικοθεραπεία. Οι φυσικοθεραπευτές μπορούν να σας δείξουν στάσεις και ασκήσεις που έχουν σχεδιαστεί για να ελαχιστοποιούν τον πόνο ενός δίσκου με κήλη.\nΑν οι συντηρητικές θεραπείες δεν βελτιώσουν τα συμπτώματά μετά από εβδομάδες, τότε συστήνεται χειρουργική επέμβαση, ειδικά αν ο ασθενής αντιμετωπίζει:\nΜούδιασμα ή αδυναμία,\nΔυσκολία στο να στέκεται ή να περπατά,\nΑπώλεια ελέγχου ούρησης κι αφόδευσης\nΠώς αντιμετωπίζεται η δισκοκήλη χειρουργικά;\nΈνας πολύ μικρός αριθμός ατόμων με δισκοκήλη τελικά χρειάζεται χειρουργική επέμβαση. Σε αρκετές περιπτώσεις, οι χειρουργοί αφαιρούν μόνο εκείνο το τμήμα του δίσκου που προεξέχει και προκαλεί το πρόβλημα.\nΣπάνια, ωστόσο, ενδέχεται να απαιτείται ολική αφαίρεση του δίσκου. Σε αυτές τις περιπτώσεις, οι σπόνδυλοι μπορεί να χρειαστεί να συντηχθούν μαζί με μεταλλικό υλικό για να εξασφαλίσουν σταθερότητα στη σπονδυλική στήλη.\nΥπάρχουν εναλλακτικές θεραπείες της δισκοκήλης;\nΜερικές εναλλακτικές και συμπληρωματικές θεραπείες μπορούν να βοηθήσουν στην αποφυγή χρόνιου πόνου από δισκοκήλη, όπως:\nΧειροπρακτική. Ο χειροπρακτική στη σπονδυλική στήλη έχει διαπιστωθεί ότι ανακουφίζει ελαφρώς τον πόνο χαμηλής οσφυαλγίας που διήρκεσε τουλάχιστον ένα μήνα. Σπάνια, η χειροπρακτική θεραπεία του αυχένα μπορεί να προκαλέσει ορισμένους τύπους εγκεφαλικών επεισοδίων.\nΒελονισμός. Παρόλο που τα αποτελέσματα είναι συνήθως μέτρια, ο βελονισμός φαίνεται ν’ ανακουφίζει τον χρόνιο πόνο στην πλάτη και τον αυχένα αρκετά καλά.\nΜασάζ. Αυτή η πρακτική θεραπεία μπορεί να προσφέρει βραχυπρόθεσμη ανακούφιση σε άτομα που έχουν χρόνιο πόνο χαμηλά στην πλάτη.\nΓιόγκα. Ένας συνδυασμός σωματικής άσκησης, ασκήσεων αναπνοής και διαλογισμού, η γιόγκα μπορεί να βελτιώσει τη λειτουργία της σπονδυλικής στήλης και να ανακουφίσει τον χρόνιο πόνο στην πλάτη.\nΠοια μέθοδος θεραπείας είναι καλύτερη και πιο ασφαλής για μένα;\nΟ γιατρός θα εκτιμήσει όλες τις παραμέτρους και λαμβάνοντας υπόψη τα κύρια συμπτώματα, το μέγεθος και την χρονιότητα της κήλης, τη θέση στην οποία βρίσκεται, τις δομές που πιέζει, κι εν γένει την κατάσταση της σπονδυλικής σας στήλης, θα σας προτείνει τις καταλληλότερες μεθόδους για την λύση του προβλήματός σας. Εσείς θα επιλέξετε ποιά από αυτές ταιριάζει περισσότερο με τις απαιτήσεις/προσδοκίες σας.\nΗ χειρουργική αντιμετώπιση της δισκοκήλης γίνεται με laser;\nΟι χειρουργικές επεμβάσεις για την αποκατάσταση της κήλης μεσοσπονδύλιου δίσκου γίνονται συνήθως με γενική νάρκωση.\nΟ ασθενής παραμένει στο νοσοκομείο για 1 ως 2 ημέρες. (Ο ασθενής πηγαίνει σπίτι του την ίδια ή την επόμενη μέρα).\nΠότε θα γυρίσω στη δουλειά μου;\nΑυτό εξαρτάται από το είδος της δουλειάς, αν είναι, δηλαδή, χειρωνακτική ή γραφείου. Συνήθως οι ασθενείς με δισκοκήλη παίρνουν άδεια από 2 εβδομάδες έως 2 μήνες. Σε κάθε περίπτωση, ο ασθενής οφείλει να συζητήσει το χρόνο επιστροφής του στη δουλειά με το θεράποντα ιατρό του.\nΗ άρση βαρών και η γυμναστική επιτρέπονται τουλάχιστον 2 μήνες μετά το χειρουργείο. Σε κάθε περίπτωση, απαιτείται συνεννόηση με το χειρουργό σας.\nΑν και η χειρουργική αποκατάσταση της δισκοκήλης είναι γενικά είναι μια πολύ ασφαλής επέμβαση, από τις ασφαλέστερες επεμβάσεις της σπονδυλικής στήλης, υπάρχει μια ελάχιστη στατιστική πιθανότητα επιπλοκών από το χειρουργείο.\nΟ Ορθοπεδικός Χειρουργός Σπονδυλικής Στήλης Κωνσταντίνος Σταραντζής προσφέρει στους πάσχοντες από κήλη μεσοσπονδύλιου δίσκου την πλέον σύγχρονη κι ασφαλή μέθοδο για την αντιμετώπιση αυτού του προβλήματος.\nBy Konstantinos Starantzis|Απρίλιος 10th, 2018|Απορίες ασθενών, Κήλη μεσοσπονδύλιου δίσκου|Δεν επιτρέπεται σχολιασμός στο Τι είναι η κήλη μεσοσπονδυλίου δίσκου;


ΑNTIMONIUM TARTARICUM (Ant-t.) Αναπνευστικά προβλήματα και βήχα. |\nHome / Φαρμακα / ΑNTIMONIUM TARTARICUM (Ant-t.) Αναπνευστικά προβλήματα και βήχα.\nΑNTIMONIUM TARTARICUM (Ant-t.) Αναπνευστικά προβλήματα και βήχα.\nΥπάρχουν έντονες συγκεντρώσεις βλέννας στην τραχεία με αδυναμία απόχρεμψης και κίνδυνο πνιγμονής που συνοδεύεται απο αϋπνία και γλοιώδη ιδρώτα. Ό ασθενής είναι γεμάτος βλέννα που ακούγεται σαν “κόχλασμα-βράσιμο”, όταν βήχει δεν μπορεί να αποχρέμψει, κινδυνεύει να πνιγεί ή να πάθει ασφυξία απο την συσσώρευση του φλέγματος. Την εικόνα αυτή την συναντούμε κυρίως σε μωρά και ηλικιωμένους χωρίς όμως να εξαιρούνται και οι ενδιάμεσες ηλικίες Βοηθάει επίσης σε φλυκταινώδη δερματικά εξανθήματα όπως αυτά που εμφανίζονται στην ανεμοβλογιά. Τα σπυράκια εδώ εμφανίζονται με πολύ αργούς ρυθμούς. Υπάρχει ένας βιολετί αποχρωματισμός γύρω από τα σπυράκια τα οποία είναι μεγάλα και γεμάτα πύον.\nΤο παιδί νυστάζει, είναι αδύναμο, ιδρώνει και έχει αϋπνία. Ίσως αν υπάρχει αυτή η εικόνα να εξελιχθεί σε βρογχίτιδα. Χειροτερεύει: στο κρύο σε συνδυασμό με υγρασία, με την θερμότητα του δωματίου, με την αλλαγή του καιρού, την Άνοιξη. Βελτίωση: Στον δροσερό αέρα, την απόχρεμψη, όταν ξαπλώνει στην δεξιά πλευρά.\nΑπό το homeopathy.gr η παρακάτω περιγραφή και φωτογραφία.\nAntimonium tartaricum. Σας μοιάζει για βότανο αυτό;\nΤο Antimonium tartaricum παράγεται από το καλιούχο αντιμονιοτρυγικό οξύ. Ως ομοιοπαθητικό φάρμακο χρησιμοποιείται σε χρόνια και οξέα προβλήματα του αναπνευστικού συστήματος, όπου χαρακτηριστικό είναι η αδυναμία απόχρεμψης πτυέλων. Ρόγχοι. Βήχας. Βρογχίτιδες, βρογχοπνευμονίες, λαρυγγίτιδες, κτλ. Μεγάλη κατάπτωση και εφίδρωση. Παιδιά παρουσιάζουν δυσθυμία και γκρίνια, δεν θέλουνε την επαφή.\nΈστω ότι ένα τέτοιο οξύ είχε κάποια φαρμακευτική χρησιμότητα. (Δεν έχει βέβαια παρά μόνο στους ομοιοπαθητικούς που το χρησιμοποιούν σαν placebo προφανώς.) Γιατί να μην το ενσωματώσει καμία φαρμακευτική σε “κανονικό” φάρμακο; Μήπως γιατί καμία μελέτη δεν δείχνει αποτελεσματικότητά του, πόσο μάλλον σε ομοιοπαθητική “δυναμοποίηση” (δηλαδή είναι σκέτο νεράκι.)\nPrevious Διαδικασία αραίωσης και δυναμοποίησης των ομοιοπαθητικών φαρμάκων\nNext Syntagma ~ 1950


Ο ΠΡΟΕΔΡΟΣ: Μπουάτ: Εκεί που οι μικρές παρέες έγραψαν ιστορία\nΤη δεκαετία του ’60, η Αθήνα της αντιπαροχής παραδίδεται στο τσιμέντο και την αισθητική των εργολάβων.\nΕκεί κάτω από την Ακρόπολη, στην ατμοσφαιρική Πλάκα, οι καλλιτέχνες του Νέου Κύματος και η νεολαία της εποχής δημιουργούν τα δικά τους στέκια για να εκφράσουν τα αδιέξοδα και τις αναζητήσεις τους.\nΟι μπουάτ έγιναν οι «μουσικές συναγωγές», όπου οι μικρές παρέες έγραψαν τη δική τους ιστορία.\nΟι μπουάτ έκαναν δειλά την εμφάνισή τους στην Πλάκα, τη δεκαετία του ΄60. Ήταν η εποχή που το αστικό τοπίο μεγάλωνε με ραγδαίους ρυθμούς και οι μονοκατοικίες έδιναν τη θέση τους στις πολυκατοικίες και τα διαμερίσματα. Εκεί όπου απλωνόταν η τσιμεντένια πόλη δεν χωρούσαν πια τα καλλιτεχνικά δρώμενα. Οι νέοι αναζητούσαν νέα στέκια, όπου θα μπορούσαν να διασκεδάσουν και να εκφραστούν.\nΗ συγκεκριμένη λέξη βγαίνει από τη γαλλική «boîte», που σημαίνει κουτί. Ονομάστηκαν έτσι, λοιπόν, επειδή ο χώρος που λειτουργούσαν ήταν μικρός και συμμαζεμένος. Μπουάτ, φυσικά, σήμαινε Πλάκα! Έλεγαν μάλιστα ότι επειδή ο Παρθενώνας ισοδυναμεί με κάτι λαμπερό και φωτεινό… οι μπουάτ βρέθηκαν κάτω από το φως του για να πάρουν από τη λάμψη του! Στην πραγματικότητα το θέμα ήταν καθαρά πρακτικό. Στην Πλάκα τη δεκαετία του 60 είχαν πέσει οι αξίες των παλιών κτισμάτων, και δεν μπορούσαν να γίνουν πολυκατοικίες λόγω της Ακρόπολης και της σχετικής απαγόρευσης.\nΤο 1961 ανοίγει ο «Τιπούκειτος» σε ένα υπόγειο της οδού Νικοδήμου, ως καλλιτεχνικό καφενείο. Εκεί τραγουδούσαν με τις κιθάρες τους δυο άγνωστοι νεαροί: Ο Λάκης Παππάς πρώτα, και κατόπιν ο Κώστας Χατζής. Άλλες μπουάτ της εποχής το «Στέκι του Γιάννη» (Πουλόπουλος) που σέρβιρε τραχανά, η «Κιβωτός» του Μίνου Αργυράκη (μετέπειτα Νεφέλες) όπου πρωτοτραγούδησε η Αρλέτα, οι «Εσπερίδες» του Γιάννη Αργύρη, η «Ρουλότα» (Χατζής, Σαββόπουλος, Χωματά), το «Συμπόσιο», η «Καρυάτις», η «Απανεμιά», το «Τετράδιο», η «Αυλαία», ο «Σκορπιός».\nΟ αεικίνητος Διονύσης Σαββόπουλος μιλά για τις μπουάτ\nΣτη «Στοά». 1964-65. Στην οδό Ξάνθου, στο Κολωνάκι. Με τη Μαρία Φαραντούρη και το Μάνο Λοΐζο. Απίστευτο πρόγραμμα. Το θυμάμαι και δεν το πιστεύω. Στη «Ρουλότα». 65-66. Οδός Βουλής. Πλάκα. Με την Καίτη Χωματά και τον Θάνο Μικρούτσικο ως πιανίστα. Έπρεπε να τα καταφέρεις με το τίποτα. Με μία κιθάρα, άντε κι ένα πιάνο. Οι θαμώνες κάθονταν μισό μέτρο απ’ τον τραγουδιστή και οι τελευταίοι το πολύ στα πέντε-έξι μέτρα. Έπρεπε να ‘σαι απλός και άμεσος και έτοιμος να αυτοσχεδιάσεις. Άμα βρεις το κοινό στοιχείο που ενώνει εκατό ανθρώπους, μετά μπορείς να απευθυνθείς και σε εκατό χιλιάδες ανθρώπους. Αυτό μου ‘μαθε η μπουάτ. Να ψάχνεις το κοινό στοιχείο. Μπουάτ: Εκεί που οι μικρές παρέες έγραψαν ιστορία – Εικόνα 6\nΟ όρος «Νέο Κύμα» είναι μετάφραση του ομώνυμου κινηματογραφικού κινήματος nouvelle vague, που επικράτησε στη Γαλλία κατά τη δεκαετία του 1950 και μεταφέρθηκε στην ελληνική μουσική από τον Γιάννη Σπανό.\nΑπό άποψη ενορχήστρωσης, το νέο κύμα χαρακτηρίζεται από μια λιτότητα, συχνά η συνοδεία του τραγουδιστή είναι μόνο μία κιθάρα. Το Νέο Κύμα χαρακτηριζόταν από συνθέσεις με εκφραστική λιτότητα και ευαισθησία, ενώ περιείχε αρκετά στοιχεία δανεισμένα από τη μπαλάντα. Αργότερα προστέθηκαν στοιχεία λαϊκού ήχου και παραδοσιακές προσμίξεις.\nΤο «Νέο Κύμα» έδωσε την ευκαιρία σε νέα ονόματα, που δεν είχαν πρόσβαση στις μεγάλες εταιρίες, να ακουστούν και να αναδειχθούν. Μέσα από εκείνη την μουσική κοσμογονία του νέου αυτού μουσικού ρεύματος, αναδείχθηκαν ονόματα που απασχόλησαν τη δισκογραφία για πάρα πολλά χρόνια μετά: Λάκης Παππάς, Καίτη Χωματά, Γιώργος Ζωγράφος, Αρλέτα, Νότης Μαυρουδής, Γιάννης Πουλόπουλος, Μιχάλης Βιολάρης, Ρένα Κουμιώτη, Κώστας Χατζής και πολλοί άλλοι.\nΤραγούδια όπως το «Θα διώξω τα σύννεφα» και «Μια αγάπη για το καλοκαίρι», γεμάτα νιάτα και φρεσκάδα, με τη φωνή της πρόωρα χαμένης Καίτης Χωματά, και το «Μια φορά θυμάμαι μ’ αγαπούσες» με την Αρλέτα, έχουν μείνει επίκαιρα μέχρι σήμερα\nΤο Νέο Κύμα σαν μουσική τάση κράτησε λιγότερο από μία δεκαετία και μετά εξασθένησε, γιατί οι ανάγκες και ανησυχίες των νέων της εποχής απαιτούσαν κάτι πιο αγωνιστικό και πολιτικό!\nΑναρτήθηκε από κωνσταντινοσ λιουρτασ στις 9:59 μ.μ.


O Τσιτσιπάς για τους «4» απέναντι στον… βαρετό! | Yellow Radio\nΑρχική/Γενικά/O Τσιτσιπάς για τους «4» απέναντι στον… βαρετό!\nΟ Στέφανος Τσιτσιπάς έφτασε μέχρι τα προημιτελικά του Ρολάν Γκαρός κερδίζοντας εύκολα τα ματς που έδωσε, αλλά πλέον ο πήχης ανεβαίνει… επικίνδυνα.\nΣτον δρόμο για τους «8» της φετινής διοργάνωσης ο 22χρονος Έλληνας απέκλεισε κατά σειρά τους Ζερεμί Σάρντι (3-0), Πέδρο Μαρτίνεθ (3-0), Τζον Ισνερ (3-1) και Πάμπλο Καρένο Μπούστα, αλλά πλέον το επίπεδο ανεβαίνει και στα προημιτελικά θα αντιμετωπίσει τον Ντανίλ Μεντβέντεφ.\nΟ Ρώσος βρίσκεται στο Νο. 2 της παγκόσμιας κατάταξης και έφτασε στους «8» αποκλείοντας κατά σειρά τους Αλεξάντερ Μπούμπλικ, Τόμι Πολ, Ρειλι Οπέλκα και Κριστιάν Γκάριν. Όπως και ο Τσιτσιπάς, στον δρόμο για τα προημιτελικά έχασε μόνο ένα σετ. Αυτό στον αγώνα με τον Τόμι Πολ (3-1).\nΟ Στέφανος γνωρίζει πολύ καλά τον Ντανίλ, αφού στο παρελθόν έχουν αναμετρηθεί άλλες 7 φορές, με το h2h μάλιστα να είναι στο 6-1 υπέρ του Ρώσου. Τελευταία φορά έπαιξαν φέτος στα ημιτελικά του Αυστραλιανού Οπεν, με τον Μεντβέντεφ να κερδίζει σχετικά εύκολα με 3-0 σετ (6-4, 6-2, 7-5).\nΗ μοναδική νίκη που έχει ο Ελληνας τενίστας απέναντι στον Ρώσο ήταν το 2019 στα ATP Finals, όταν ο Στέφανος επικράτησε με 2-0 σε (7-6 ,6-4). Στη συνέχεια μάλιστα ο Τσιτσιπάς κατέκτησε το βαρύτιμο τρόπαιο, φτάνοντας στη μεγαλύτερη μέχρι στιγμής επιτυχία στην καριέρα του.\nΣτο χώμα έχουν παίξει μια φορά. Ηταν το 2019 στο Μόντε Κάρλο. Σε εκείνο το παιχνίδι είχε κερδίσει ο Ντανίλ με 2-1. Είχε πάρει το πρώτο σετ με 6-2, είχε χάσει το δεύτερο με 6-1 και είχε επικρατήσει στο τρίτο με 6-4. Το παιχνίδι ήταν για τη φάση των «16», με τον Ρώσο να περνάει στα προημιτελικά.\nΠρώτη φορά έπαιξαν το 2018 στο Μαϊάμι. Ο Ντανίλ είχε αντιμετωπίσει τον Στέφανο για τον πρώτο γύρο και είχε κερδίσει με ανατροπή 2-1 (2-6, 6-4, 6-2). Ένα παιχνίδι το οποίο ήταν επεισοδιακό, με το κορτ να μετατρέπεται σε… ρινγκ.\nΌπως είχε αναφέρει ο Μεντβέντεφ, ο Στέφανος κατά τη διάρκεια της χειραψίας είχε αποκαλέσει τον αντίπαλό του «Σκατορώσο», με τον 25χρονο τενίστα να γίνεται έξαλλος.\nΟ διαιτητής προσπαθούσε να ηρεμήσει τον Μεντβέντεφ, ενώ ο Στέφανος συνέχισε ατάραχος να μαζεύει τα πράγματά του, αγνοώντας τον Ρώσο. «Αυτός το άρχισε», είπε στον umpire ο Μεντβέντεφ. «Αυτός το άρχισε. Είπε Σκατορώσε, νομίζεις ότι αυτό είναι φυσιολογικό; Του απάντησα γιατί δεν ξέρει να τσακώνεται. Είναι ένα μικρό παιδί που δεν ξέρει να τσακώνεται.\nΑν δεν έλεγε τίποτα δεν θα είχα πρόβλημα μαζί του. Αλλά όταν λέει κάτι και θέλει να τσακωθούμε, πρέπει να το κάνει. Και μετά δεν με κοιτάει». Ο Μεντβέντεφ επίσης είχε ενοχληθεί με την εν γένει στάση του Στέφανου κατά τη διάρκεια του αγώνα, την αργή του επιστροφή στο κορτ μετά το toilet break, αλλά και το γεγονός ότι δεν είχε ζητήσει συγγνώμη μετά από ένα net play.\nΟι δύο τενίστες έπαιξαν την ίδια χρονιά άλλες δύο φορές. Στο US Open και στη Βασιλεία, με τον Ντανίλ να κερδίζει και τα δύο παιχνίδια. Στην Αμερική επικράτησε με 3-1 και στην Ελβετία με 2-1.\nΤο 2019 εκτός από το Μόντε Κάρλο και τα ATP Finals, στα οποία πέτυχαν από μία νίκη, έπαιξαν επίσης στη Σανγκάη, με τον Ρώσο μετά από μία μεγάλη μάχη να κερδίζει με 7-6 , 7-5.\nΟι δύο άνδρες μετά το τέλος του αγώνα είχαν δώσει τα χέρια και όλα έδειχναν ότι είχαν αφήσει πίσω τους όσα συνέβησαν τα προηγούμενα χρόνια. Αμ δε. Ο Τσιτσιπάς τη… φύλαγε στον Μεντβέντεφ και στις δηλώσεις που είχε κάνει τον είχε χαρακτηρίσει εμμέσως πλην σαφώς βαρετό!\n«Δεν θέλω να είμαι αγενής, αλλά είναι βαρετό να παίζεις μαζί του. Έχει μεγάλο σερβίς και αν καταφέρεις να το επιστρέψεις, είναι απλά αμέτρητες μπάλες μέσα στο γήπεδο και το μόνο που πρέπει να κάνεις είναι να χτυπήσεις όσο πιο δυνατά μπορείς από τη μία άκρη στην άλλη, με ακρίβεια, και να τον κάνεις να τρέχει. Αλλιώς μπορείς απλά να χτυπάς, να χτυπάς και να χτυπάς. Έρχονται συνέχεια οι μπάλες πίσω. Δεν ξέρω… Είναι απλά μια ακόμα μέρα στο γραφείο», είχε πει ο Στέφανος Τσιτσιπάς.\nΟι δύο τενίστες δεν έχουν καλές σχέσεις. Όμως θα πρέπει να μάθουν να ζουν ο ένας με την παρουσία του άλλου. Αλλωστε είναι οι δύο τενίστες που ερίζουν για το Νο.1 και θα παλέψουν για την κορυφή, μετά την απόσυρση των Τζόκοβιτς, Ναδάλ και Φέντερερ.\nΟ Μεντβέντεφ έχει εξελιχθεί σε κακό δαίμονα για τον Ελληνα τενίστα. Ο Στέφανος θέλει να πάρει εκδίκηση για όλα όσα έχουν συμβεί και να πάρει την πρόκριση στα ημιτελικά του Ρολάν Γκαρός. Στο χώμα είναι η ευκαιρία του. Να απαντήσει για την ήττα στο Αυστραλιανό Οπεν και να συνεχίσει την εντυπωσιακή του πορεία στο φετινό Ρολάν Γκαρός.


Ραγίζει καρδιές το σημείωμα που άφησε η 19χρονη που αυτοκτόνησε στην Αλεξανδρούπολη | InEvros.gr\nΑρχική in Αλεξανδρούπολη Ραγίζει καρδιές το σημείωμα που άφησε η 19χρονη που αυτοκτόνησε στην Αλεξανδρούπολη\nΡαγίζει καρδιές το σημείωμα που άφησε η 19χρονη που αυτοκτόνησε στην Αλεξανδρούπολη\nΜπαίνοντας στο διαμέρισμα η εικόνα σοκαριστική. Αμέσως ειδοποιήθηκε η αστυνομία η οποία έφθασε άμεσα στο σημείο. Ο ιατροδικαστής κ. Παύλος Παυλίδης που βρέθηκε στο διαμέρισμα τύγχανε να είναι και καθηγητής της. «Η κοπέλα ήταν πρωτοετής φοιτήτρια στην Ιατρική Σχολή του Δημοκρίτειου Πανεπιστημίου Θράκης με καταγωγή από την Αθήνα. Η 19χρονη κρεμάστηκε με μια ζώνη από σωλήνα του καλοριφέρ μέσα στο σπίτι όπου νοίκιαζε ως φοιτήτρια. Η κοπέλα είχε αφήσει ένα σημείωμα όπου απέδιδε την αυτοχειρία της σε έντονη ψυχολογική πίεση. Περισσότερες έρευνες διεξάγει η αστυνομία».\nΠροηγούμενο άρθροΟρεστιάδα: Αίθουσα με το όνομα του Μητροπολίτη Πριγκιποννήσων\nΕπόμενο άρθροΠότε θα γίνει η καταβολή του επιδόματος τριτέκνων στην Αλεξανδρούπολη


Σύνταγμα: Η θεσμική συνέπεια της ΝΔ απέναντι στη μικροκομματική εργαλειοποίηση του ΣΥΡΙΖΑ - Newsbomb\nΑΠΟΨΕΙΣ 15/02/2019 18:49\nΣύνταγμα: Η θεσμική συνέπεια της ΝΔ απέναντι στη μικροκομματική εργαλειοποίηση του ΣΥΡΙΖΑ\nΤο Σύνταγμα είναι το θεμέλιο της Πολιτείας. Η αναθεώρησή του πρέπει να γίνεται με διαδικασία ευρείας συναίνεσης, μετά από εξαντλητικό διάλογο και προσεκτική μελέτη.\nΆρθρο Ιωάννας Καλαντζάκου- Τσατσαρώνη - Δικηγόρου- τ. Αντιπροέδρου Δικηγορικού Συλλόγου Αθηνών\nH Νέα Δημοκρατία υπήρξε η μόνη παράταξη που στάθηκε εξαρχής στο θεσμικό ύψος της διαδικασίας. Είχε υποβάλει ολοκληρωμένη πρόταση αναθεώρησης του Συντάγματος ήδη τον Ιανουάριο 2016. Και όταν ο κ. Τσίπρας, μετά από 31 μήνες αδράνειας, θυμήθηκε αίφνης την αναθεώρηση λίγους μήνες πριν από τις εκλογές σαν μικροκομματικό διχαστικό εργαλείο, η Νέα Δημοκρατία υπέβαλε ολοκληρωμένη δέσμη προτάσεων με συντονισμένο στόχο τον εκσυγχρονισμό και την αναζωογόνηση του κράτους, της οικονομίας και της κοινωνίας.\nΟι προτάσεις της Ν.Δ., διατυπωμένες με θεσμική σοβαρότητα και σεβασμό στη μορφή του πολιτεύματος, υπηρετούσαν τους τρεις βασικούς άξονες, όπου η χώρα έχει ανάγκη εκσυγχρονισμού του καταστατικού της χάρτη: Την πολιτική ομαλότητα με ισορροπία των θεσμών, έλεγχο της εκτελεστικής εξουσίας και ενίσχυση της ανεξαρτησίας της Δικαιοσύνης. Την οικονομική σταθερότητα και την αναπτυξιακή προοπτική της χώρας.\nΤην ενίσχυση της κοινωνικής αλληλεγγύης και την εμπέδωση της αξιοκρατίας σε όλες τις βαθμίδες του κράτους.\nΤο άρθρο 16 είναι ενδεικτικό. Η Ελλάδα θα μπορούσε να εξελιχθεί σε περιφερειακό εκπαιδευτικό κέντρο με προσέλκυση κεφαλαίων, σπουδαστών και καθηγητών - ερευνητών, όπως τόσες άλλες χώρες που έχουν πολύ μικρότερη εκπαιδευτική δυναμική και παράδοση. Η άρνηση του ΣΥΡΙΖΑ μας καταδικάζει να παραμείνουμε στην «οπισθοφυλακή» της Ευρώπης για μία ακόμη δεκαετία. Και το ίδιο ισχύει σε σχέση με το άρθρο 24 για το περιβάλλον αφενός για τον ορισμό του δάσους, που είναι κρίσιμος για τις χρήσεις γης, και αφετέρου για την κλιματική αλλαγή.\nΚανείς σοβαρός προβληματισμός δεν απασχόλησε τον ΣΥΡΙΖΑ και το Μαξίμου. Σε αντίθεση με τη Νέα Δημοκρατία, η κυβέρνηση παρουσίασε προτάσεις εκ του προχείρου, αποσπασματικές και εντυπωσιοθηρικές–με χαρακτηριστικές τη θρησκευτική ουδετερότητα του κράτους, τον πολιτικό όρκο και τα δημοψηφίσματα. Ασύνδετες μεταξύ τους και άσχετες με τις προκλήσεις που αντιμετωπίζει η χώρα, έγιναν μόνο μήπως παραπλανήσουν το αριστερό ακροατήριο του ΣΥΡΙΖΑ που διαρκώς συρρικνώνεται. Για τον ίδιο λόγο, ο ΣΥΡΙΖΑ δεν δέχθηκε καμία από τις μείζονες προτάσεις της Ν.Δ. για την ίδρυση μη κρατικών πανεπιστημίων, την αξιοκρατία στο κράτος και την εκλογίκευση των διατάξεων για το περιβάλλον: επίπλαστη «αριστεροσύνη» στις πλάτες της χώρας, που μένει πίσω σε όσα τα περισσότερα κράτη έχουν από χρόνια και με μεγάλη επιτυχία υιοθετήσει.\nΗ έλλειψη πολιτειακής σοβαρότητας του ΣΥΡΙΖΑ εκφράστηκε χαρακτηριστικά στην πρόταση της άμεσης εκλογής του προέδρου της Δημοκρατίας από τον λαό. Η Ελλάδα δεν είναι προεδρική, αλλά προεδρευόμενη δημοκρατία. Ο πρόεδρος της Δημοκρατίας έχει περιορισμένες εξουσίες, δεν αποτελεί τον κύριο πόλο της εκτελεστικής λειτουργίας του κράτους. Η άμεση εκλογή από τον λαό αρμόζει σε προεδρικά πολιτεύματα. Στην Ελλάδα θα ενίσχυε το «λαϊκό» κύρος του προέδρου ως πολιτειακού παράγοντα, πράγμα που, ενόψει των περιορισμένων εξουσιών του, θα αποτελούσε αλλοίωση του πολιτεύματος. Τίποτε από αυτά δεν απασχόλησε την κυβέρνηση.\nΗ ευτελιστική προσέγγιση του πολιτειακού αυτού ζητήματος κορυφώθηκε με την καταψήφιση από τους βουλευτές του ΣΥΡΙΖΑ της πρότασης για την άμεση εκλογή του προέδρου, που οι ίδιοι είχαν υποβάλει! Η Νέα Δημοκρατία υπέδειξε αμέσως το ενδεχόμενο της μεθόδευσης. Η απόρριψη της πρότασης λαϊκής εκλογής του προέδρου της Δημοκρατίας μπορεί να αποτελεί το «πρώτο βήμα» μιας ευτελούς κυβερνητικής τακτικής, με επόμενο στάδιο την απόρριψη στη δεύτερη ψηφοφορία -μετά από ένα μήνα- και της αλλαγής του τρόπου εκλογής του προέδρου από τη Βουλή, ώστε τελικά να μην αποσυνδεθεί η ανάδειξή του από την προκήρυξη πρόωρων κοινοβουλευτικών εκλογών. Ελπίζει κανείς ότι ο ΣΥΡΙΖΑ δεν θα μετέλθει και αυτό το τέχνασμα, αν και όλα τα περιμένει κανείς από αυτήν την κυβέρνηση και αυτό το κόμμα: ακόμη και να αναιρέσουν σε ένα μήνα τη χθεσινή τους ψήφο (η πρόταση υπερψηφίστηκε χθες από 221 βουλευτές)!\nΟ ΣΥΡΙΖΑ έχει, άλλωστε, αποδείξει ότι αντιμετωπίζει το Σύνταγμα όχι ως κορυφαίο θεσμό, αλλά ως κομματικό εργαλείο. Το έκανε το 2014, όταν εργαλειοποίησε την εκλογή του προέδρου της Δημοκρατίας για να οδηγηθεί η χώρα σε εκλογές. Την ίδια μέθοδο είχε προαναγγείλει το 2009 ότι θα χρησιμοποιούσε και το ΠΑΣΟΚ. Μόνο η Νέα Δημοκρατία έχει σεβαστεί απαρέγκλιτα τα θεσμικά όρια του Συντάγματος.\nΠράγματι, σε όλη τη διαδρομή της η Νέα Δημοκρατία απέδειξε τον σεβασμό της στο Σύνταγμα και την αποφυγή κομματικής εργαλειοποίησής του. Με τις τωρινές προτάσεις της επιβεβαίωσε την παρουσία της ως της μόνης θεσμικά συνεπούς παράταξης της χώρας. Είναι κρίμα που θεμελιώδεις προτάσεις της προσέκρουσαν στον κυβερνητικό μικροκομματισμό. Η Νέα Δημοκρατία ως αυριανή κυβέρνηση θα έχει σε κάθε περίπτωση την ευκαιρία να επιβεβαιώσει για μια ακόμη φορά τη θεσμική σοβαρότητα και τις εξυγιαντικές της προθέσεις.


Οι αλήθειες των άλλων | symplegma.gr\nΚωδ.: 1002064 Επιστροφή\nΗ περιπέτεια μιας οικογένειας, ενός χειρογράφου και μιας αποκάλυψης που κρύβει. Οι αλήθειες του καθένα μας απέναντι στις αλήθειες των άλλων. Άλλοτε η δύναμη και άλλοτε η αδυναμία μας να τις πλησιάσουμε ή να τις ανεχτούμε. Οι αντοχές μας απέναντι στον...\n22,31€ 20,08€ Κερδίστε 10% Άμεση Διαθεσιμότητα\nΗ περιπέτεια μιας οικογένειας, ενός χειρογράφου και μιας αποκάλυψης που κρύβει. Οι αλήθειες του καθένα μας απέναντι στις αλήθειες των άλλων. Άλλοτε η δύναμη και άλλοτε η αδυναμία μας να τις πλησιάσουμε ή να τις ανεχτούμε.\nΟι αντοχές μας απέναντι στον άλλον, στον διαφορετικό και σε ό,τι πιστεύει. Η διαδρομή από την κατανόηση στη δύσκολη ανοχή, μέχρι την εύκολη βία. Οι αντικατοπτρισμοί από τον μεγάλο κόσμο στον μικρόκοσμο των ηρώων.\nΌνειρα και επιδιώξεις που πότε ευδοκιμούν και πότε ανατρέπονται από τη συγκυρία ή τη διαδρομή της Ιστορίας. Ιδεολογήματα, πάθη, ευαισθησίες, τραύματα που κουβαλιούνται επώδυνα αλλά και καθοδηγούν σε δύσκολους καιρούς. Η προσπάθεια και η παραίτηση, η νίκη και η ήττα, η διάψευση και ο συμβιβασμός.


Προσλήψεις για πολιτιστικές δράσεις από το Δήμο Ηρακλείου – Ergasianews.gr\nΠρόσληψη προσωπικού για τις Πολιτιστικές Εκδηλώσεις του Δήμο Ηρακλείου Ο Δήμος Ηρακλείου, με την αριθμ. 422/2015 απόφαση του Δημοτικού του Συμβουλίου και με βάση το άρθρο 206 του Ν. 3584/2007, προκειμένου να καλύψει τις έκτακτες ανάγκες για την υλοποίηση των πολιτιστικών εκδηλώσεων «Ηράκλειο-Καλοκαίρι 2015».\nΠρόκειται να προσλάβει με δίμηνη σύμβαση εργασίας 12 άτομα (6 αγόρια και 6 κορίτσια) για ταξιθεσία και ταμεία.\nηράκλειο ΠΡΟΣΛΗΨΕΙΣ συμβαση 2015-07-07\nΠροηγούμενο Παρατάθηκαν οι αιτήσεις για τους παιδικούς σταθμούς Χανίων\nΕπόμενο Στις ουρές και οι άνεργοι χωρίς κάρτα για το επίδομα


Νέο KIA Sportage 48V Hybrid - Epitrohon\nΗ φιλοσοφία της Kia είναι να παρουσιάζει προηγμένα τεχνολογικά αυτοκίνητα, ενώ μέσα στα πλάνα της είναι και ο εξηλεκτρισμός της γκάμας της, προκειμένου να επιτευχθεί η κίνηση με μικρότερη επιβάρυνση του περιβάλλοντος χωρίς όμως να χαθεί το fun to drive.\nΣτην πράξη αυτό σημαίνει πως παρέχει όλα τα πλεονεκτήματα της υβριδικής υποβοήθησης χωρίς να απαιτεί φόρτιση από το δίκτυο. Η νέα υβριδική τεχνολογία της Kia λοιπόν ενσωματώνει μια μικρών διαστάσεων μπαταρία ιόντων λιθίου 0,46 kWh και 48V, καθώς και μια νέα υβριδική μονάδα μίζας γεννήτριας (MHSG). Ελέγχοντας ηλεκτρονικά την MSHG και χρησιμοποιώντας το μετατροπέα, το σύστημα αλλάζει απροβλημάτιστα από τη λειτουργία «κινητήρα» στη λειτουργία «γεννήτριας». Συνδεδεμένη με ιμάντα με το στρόφαλο η MSHG παρέχει κατά την επιτάχυνση ηλεκτρική υποβοήθηση έως και 10 kW λειτουργώντας ως «κινητήρας», περιορίζοντας το φορτίο του κινητήρα και τις εκπομπές ρύπων και βελτιώνοντας τις επιδόσεις.\nΣτη λειτουργία «γεννήτριας», κατά την επιβράδυνση δηλαδή ή κατά την οδήγηση σε κατηφόρα ή πλησιάζοντας προς μια διασταύρωση, το σύστημα συλλέγει την κινητική ενέργεια που απελευθερώνεται κατά την επιβράδυνση του αυτοκινήτου (με ταχύτητα στο κιβώτιο) και χρησιμοποιεί την ισχύ αυτή για επαναφόρτιση της μπαταρίας.\nΤο σύστημα ελέγχεται φυσικά από μια εξελιγμένη ηλεκτρονική μονάδα ελέγχου (ECU) που προσδιορίζει την πιο αποτελεσματική χρήση της διαθέσιμης ενέργειας. Η προσαρμογή της χρήσης είναι συνεχής, λαμβάνοντας υπόψη την υπολειπόμενη φόρτιση των μπαταριών του αυτοκινήτου.\nΤο ιδιαίτερα σημαντικό είναι πως το υβριδικό σύστημα της Kia συνδυάζεται με ένα ολοκαίνουργιο, τεχνολογικά προηγμένο και εξ ορισμού ιδιαίτερα οικονομικό κινητήρα πετρελαίου 1.600 κυβικών. Ο οποίος με την προσθήκη του υβριδικού συστήματος των 48 Volt χρειάζεται ακόμα λιγότερο καύσιμο (έως και κατά 10%) για κάθε 100 χιλιόμετρα και κατά συνέπεια έχει και ακόμα μικρότερες εκπομπές CO2 -μειωμένες κατά 4% στο νέο και πιο ρεαλιστικό κύκλο WLTP.\nTo νέο Κia Sportage 1.6D 48V Hybrid είναι διαθέσιμο σε δύο εκδόσεις, με 115 ίππους και κίνηση στους εμπρός τροχούς και με 136 ίππους. Η πιο ισχυρή εκδοχή συνδυάζεται και με τετρακίνηση και με το αυτόματο κιβώτιο DCT, καθώς και με το επίπεδο εξοπλισμού GT Line, παρέχοντας μιας πληθώρα επιλογών προκειμένου ο καθένας να βρει τη συγκεκριμένη έκδοση του νέου υβριδικού Kia Sportage που του ταιριάζει καλύτερα.\nΈτσι μαζί με τους μεγάλους και άνετους χώρους, τον πλήρη εξοπλισμό και το υψηλό επίπεδο ασφάλειας χάρη στα πολυάριθμα συστήματα υποβοήθησης και τις ολοκληρωμένες δυνατότητες διασύνδεσης smartphones θα απολαμβάνει ακόμα καλύτερες επιδόσεις και οδηγική ευχαρίστηση με μικρότερα λειτουργικά έξοδα και χωρίς να επιβαρύνει σημαντικά το περιβάλλον.\nΤο νέο και καινοτόμο υβριδικό Κia Sportage 1.6D 48V Hybrid ξεκινά από τις 22.990 ευρώ.\nΔεν επιτρέπεται σχολιασμός στο Νέο KIA Sportage 48V Hybrid


Τα 10 καλύτερα ξενοδοχεία κοντά σε: Daishoji Temple\nΤα καλύτερα ξενοδοχεία κοντά σε: Daishoji Temple, Takahata-machi\n4028-1 Kameoka, Takahata-machi, Higashiokitama-gun 992-0321, Γιαμαγκάτα\nDaishoji Temple: Διαβάστε κριτικές\n1.063 από 1.811 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Daishoji Temple\n9,5 χλμ. από Daishoji Temple\n2,3 χλμ. από Daishoji Temple\n3,6 χλμ. από Daishoji Temple\n7,8 χλμ. από Daishoji Temple\n7,9 χλμ. από Daishoji Temple\n8,0 χλμ. από Daishoji Temple\n8,1 χλμ. από Daishoji Temple\n9,3 χλμ. από Daishoji Temple\n9,8 χλμ. από Daishoji Temple\n10,1 χλμ. από Daishoji Temple\n10,2 χλμ. από Daishoji Temple\n10,4 χλμ. από Daishoji Temple\n10,8 χλμ. από Daishoji Temple\n11,1 χλμ. από Daishoji Temple\n13,9 χλμ. από Daishoji Temple\n16,3 χλμ. από Daishoji Temple\n16,4 χλμ. από Daishoji Temple\n16,6 χλμ. από Daishoji Temple\n18,7 χλμ. από Daishoji Temple\n4494 Tubaki Iidemachi, Iide-machi, Nishiokitama-gun 999-0604, Γιαμαγκάτα\n18,8 χλμ. από Daishoji Temple\n4-10 Shinmeicho, Nagai 993-0004, Γιαμαγκάτα\n19,0 χλμ. από Daishoji Temple\n4-48 Aramachi, Nagai 993-0006, Γιαμαγκάτα\n19,2 χλμ. από Daishoji Temple


Έφυγε από τη ζωή ο Γιάννης Τσεκλένης - FreeOpinion.news\nΑρχική Ειδήσεις Έφυγε από τη ζωή ο Γιάννης Τσεκλένης\nΜια δυσάρεστη είδηση ανάρτησε πριν από λίγο στο facebook το Πελοποννησιακό Λαογραφικό ίδρυμα: Αυτή του θανάτου του γνωστού σχεδιαστή μόδας Γιάννη Τσεκλένη, σε ηλικία 82 ετών.\n“Με μεγάλη μας θλίψη σας ανακοινώνουμε ότι ένας μεγάλος Έλληνας, ένας άνθρωπος της μόδας, ο δικός μας άνθρωπος, ο διάσημος σχεδιαστής Γιάννης Τσεκλένης έφυγε από τη ζωή την Τετάρτη 29 Ιανουαρίου 2020 σε ηλικία 82 ετών.\nΘέατρο Θησείο στην Αθήνα, «6 ‘Παγκόσμιοι’ Έλληνες σχεδιαστές» στο Ζάππειο, στο Λονδίνο και τη Λευκωσία και την πρόσφατη «Tseklenis. Τα χρόνια της μόδας» στο Ναύπλιο.\nΉταν παντρεμένος με την Έφη Μελά και είχε ένα γιο τον Κωνσταντίνο, γνωστό εννοιολογικό καλλιτέχνη και κινηματογραφιστή.”\nΠροηγούμενο άρθρο‘Oσα βρήκε η ΕΛ.ΑΣ. στο αυτοκίνητο του «Τοξοβόλου του Συντάγματος»\nΕπόμενο άρθροΚορονοϊός: Ύποπτο κρούσμα στη Θεσσαλονίκη


Τρίτη, 02-Οκτ-2018 09:26\nAπώλειες καταγράφουν σήμερα οι ασιατικές αγορές καθώς οι σχέσεις ΗΠΑ – Κίνας φαίνεται να χειροτερεύουν μετά και την ακύρωση της επίσκεψης του Αμερικανού Υπουργού Άμυνας James Mattis στην Κίνα, αργότερα τον Οκτώβριο.\nΟ ιαπωνικός Nikkei έκλεισε με πτώση 0,07% διαγράφοντας τα αρχικά κέρδη που είχε σημειώσει. Στο Χονγκ Κονγκ ο δείκτης Hang Seng σημειώνει απώλειες 2,41%. Ισχυρές πιέσεις δέχτηκαν οι τραπεζικές μετοχές του κλάδου, συγκεκριμένα η HSBC και η China Construction Bank κινήθηκαν πτωτικά κατά 2%. Οι υπόλοιπες κινεζικές αγορές παραμένουν κλειστές λόγω αργίας.\nΟ Kospi της Νότιας Κορέας χάνει 1,23%. Στην Αυστραλία ο δείκτης ASX 200 σημείωσε πτώση 0,75%, πτωτικά έκλεισε και ο NZX 50 στη Νέα Ζηλανδία 0,06%.


Κύπελλο Μπάσκετ: Απέκλεισε και ΠΑΟΚ ο Διαγόρας Δρυοπιδέων - inAEK.com\nΑρχική Ελλάδα Κύπελλο Μπάσκετ: Απέκλεισε και ΠΑΟΚ ο Διαγόρας Δρυοπιδέων\nΚύπελλο Μπάσκετ: Απέκλεισε και ΠΑΟΚ ο Διαγόρας Δρυοπιδέων\n9 Νοεμβρίου 2019 9:22 ΜΜ\nΣτα ημιτελικά του Κυπέλλου Ελλάδας θα αγωνιστεί ο Διαγόρας Δρυοπιδέων! Η ομάδα της Α2 απέκλεισε στο Αιγάλεω τον ΠΑΟΚ, επικρατώντας με 81-66, στον μεταξύ τους προημιτελικό. Μετά τον Πανιώνιο και τη Λάρισα, ο ΠΑΟΚ ήταν το τρίτο θύμα του από την Basket League. Ο Νίκος Λιακόπουλος πέτυχε 20 πόντους, μάζεψε 5 ριμπάουντ, μοίρασε 9 ασίστ, έκανε 1 κλέψιμο και 1 λάθος σε 25’45” συμμετοχής. Εξαιρετικός ήταν για τους νικητές και ο Βαγγέλης Καράμπουλας με 19 πόντους. Στον αντίποδα, ο Σμιθ ξεχώρισε από την ομάδα της Θεσσαλονίκης με 26 πόντους και 4/7 τρίποντα από τα 5/25 της ομάδας του! Η άμυνα ζώνης του Διαγόρα Δρυοπιδέων αποτέλεσε άλυτο πρόβλημα για τον ΠΑΟΚ, που δεν μπόρεσε σε κανένα σημείο του σαρανταλέπτου να βρει αξιόπιστες λύσεις από την περιφέρεια.\nΠροηγούμενο άρθροΑνακοινώθηκε η αποστολή της ΑΕΚ για το ντέρμπι\nΕπόμενο άρθροΕπικράτησε του ΟΦΗ εκτός έδρας ο ΠΑΟΚ-Νίκη για τον Βόλο επί του Παναιτωλικού!\nΈγκλημα στη Μακρακώμη: Βρέθηκε το κλεμμένο τζιπ του νεκρού ζευγαριού!\nΜήνυση Περιφέρειας Β. Αιγαίου σε ΜΚΟ για το “ελληνική πλευρά της Λέσβου”\nΒάρκιζα: Οδηγός λεωφορείου ξυλοκοπήθηκε από τρεις άνδρες -Διακομίστηκε στο νοσοκομείο!\nΣωκράτης Παπασταθόπουλος: «Στη λίστα του Ολυμπιακού για αντί-Σεμέδο»


Yπηρεσίες αποστολής από τη Μάλτα στην Ελλάδα\nΟι φθηνότερες υπηρεσίες αποστολής από τη Μάλτα στην Ελλάδα\nΈχετε αμέτρητα πράγματα που θέλετε να πάρετε μαζί σας στην Ελλάδα; Με την Eurosender μπορείτε να κλείσετε υπηρεσίες μεταφοράς από πόρτα σε πόρτα (door-to-door) και η βαλίτσα σας, το πακέτο ή η παλέτα σας θα σταλεί από από τη Μάλτα στην Ελλάδα. Χάρη στις χαμηλές τιμές μας, ο ταξιδιωτικός προϋπολογισμός σας δεν θα επηρεαστεί. Απολαύστε τις διακοπές σας και στείλτε τις αποσκευές σας πριν το ταξίδι.\nΣτείλτε ένα δέμα από τη Μάλτα στην Ελλάδα\nΓνωρίζουμε πόσο δύσκολο είναι να βρει κανείς έναν οικονομικό και αξιόπιστο πάροχο μεταφορικών υπηρεσιών για αποστολή δεμάτων από τη Μάλτα στην Ελλάδα. Η Eurosender συνεργάζεται με πολλές διεθνείς εταιρείες ταχυμεταφορών (courier) που καλύπτουν την Ελλάδα και τα νησιά της. Ο αλγόριθμός μας συγκρίνει και επιλέγει την καλύτερη τιμή για την διαδρομή που επιλέξατε και τον τύπο του δέματος. Επομένως, με ελάχιστα κλικ θα μπορείτε να δείτε την τελική τιμή για αποστολή δέματος από τη Μάλτα στην Ελλάδα. Στην συνέχεια μπορείτε να αρχίσετε την διαδικασία της κράτησης, συμπληρώνοντας την φόρμα παραγγελιών. Επιλέξτε την επιθυμητή μέθοδο πληρωμής και, μόλις πληρώσετε για την υπηρεσία, θα αρχίσουμε να οργανώνουμε την αποστολή σε συνεργασία με την επιλεγμένη εταιρεία ταχυμεταφορών. Το μόνο που χρειάζεται να κάνετε είναι να ετοιμάσετε το δέμα σας για περισυλλογή και να περιμένετε τον ταχυμεταφορέα να έρθει στην πόρτα σας.\nΣτείλτε μια βαλίτσα από τη Μάλτα στην Ελλάδα\nΕάν πρόκειται να ταξιδέψετε στην Ελλάδα και ψάχνετε έναν τρόπο να πάρετε όλα σας τα πράγματα μαζί σας, οι υπηρεσίες μεταφορών ίσως είναι μια επιλογή που πρέπει να λάβετε υπόψη. Η Eurosender έχει βοηθήσει πολλούς ταξιδιώτες να στείλουν μια βαλίτσα από τη Μάλτα στην Ελλάδα έναντι πολύ χαμηλών τιμών σε σύγκριση με τις τιμές των αεροπορικών εταιρειών για επιπλέον αποσκευές. Οι εταιρείες ταχυμεταφορών (courier) είναι πολλές, όμως η εύρεση της πιο φθηνής επιλογής είναι μια πολύωρη και πολύπλοκη διαδικασία. Η Eurosender έρχεται να δώσει την λύση, συγκρίνοντας και επιλέγοντας την πιο οικονομική επιλογή για εσάς. Το μόνο που χρειάζεται να κάνετε είναι να επιλέξετε την διαδρομή και τον αριθμό των βαλιτσών και η μηχανή αναζήτησης θα σας εμφανίσει μια τελική τιμή. Η ευκολία της αποστολής από πόρτα-σε-πόρτα (door-to-door) μετατρέπει την αποστολή μιας βαλίτσας από τη Μάλτα στην Ελλάδα μια καλύτερη λύση από το να ταξιδέψετε μαζί της. Μια εταιρεία κούριερ θα αναλάβει την υπηρεσία και τα εργαλεία εντοπισμού θα σας βοηθήσουν να μείνετε ενημερωμένοι για το που βρίσκονται οι βαλίτσες σας.\nΣτείλτε μια παλέτα από τη Μάλτα στην Ελλάδα\nΕίτε είστε ένα άτομο ή μια επιχείρηση που στέλνει πολλά πακέτα ταυτόχρονα στον ίδιο προορισμό, ίσως θελήσετε να σκεφτείτε να κάνετε μια αποστολή παλέτας, καθώς θα μειώσει σημαντικά το κόστος αποστολής σας. Εάν δεν ξέρετε πως να στείλετε μια παλέτα από τη Μάλτα στην Ελλάδα, η Eurosender σας παρέχει έναν απλό τρόπο για να λάβετε μια προσφορά και να κάνετε μια ηλεκτρονική κράτηση. Η πλατφόρμα μας δημιουργήθηκε για τακτικούς και μη πελάτες που ψάχνουν τον πιο οικονομικό τρόπο κάλυψης των αναγκών τους. Η μηχανή αναζήτησής μας επιλέγει την καλύτερη τιμή που διατίθεται στην αγορά, έτσι ώστε να είστε σε θέση να κάνετε μια προσομοίωση για οποιοδήποτε προορισμό στην Ευρώπη. Έχουμε βοηθήσει πολλές επιχειρήσεις και άτομα να στείλουν μια παλέτα από τη Μάλτα στην Ελλάδα. Συνεργαζόμαστε με τους πιο γνωστούς προμηθευτές υπηρεσιών logistics στην Ευρώπη, ώστε να είστε σίγουροι ότι η αποστολή σας είναι σε καλά χέρια.


ΚΡΟΥΖΕΪΡΟ - ΟΕΣΤΕ (14/1/21, 02:30) ΣΤΟΙΧΗΜΑ - MatchMoney\nΒ' ΒΡΑΖΙΛΙΑΣ - 2020\n0 - 1 14-01-21\nΓια τον αγώνα ΚΡΟΥΖΕΪΡΟ-ΟΕΣΤΕ γράφει ο Άκης Αχλατλής Ημερομηνία: 13:01 13/01/21\nΤο ποδόσφαιρο ζωντανεύει στη Sportingbet.\nΠροβάδισμα στον άσο του 1,51 στον Stoiximan. Αν προλαβαίνει η Κρουζέιρο την άνοδο; Χλωμό αλλά αν κάνει το 100% μπορεί να πιάσει τους 59 βαθμούς και αν υπολογίσουμε ότι χθες έχασαν Ζουβεντούδε και CSA, αν μη τι άλλο αξίζει να το παλέψει. Εβγαλε μεγάλο διπλό 1-0 στην Σαμπάιο παίζοντας με δέκα από το 61’ και καλείται να κάνει το αυτονόητο απόψε, να κερδίσει την σχεδόν υποβιβασμένη Οέστε. Να μην μπερδέψει τα μπούτια της όπως κάνει σε όλα τα εντός έδρας και να το καθαρίσει.\nΗ Οέστε έχασε 2-0 στην Οπεράριο όπου είχε και δύο δοκάρια, μπορούσε να προηγηθεί και το 1-1. Επικίνδυνη μεν επειδή παίζει με άγνοια κινδύνου καθώς ξέρει και αυτή ότι δεν πρόκειται να σώσει την κατηγορία αλλά νομίζω ότι η Ζέρο έστω και την ύστατη στιγμή θα μπορέσει να χτίσει ένα σερί για να το παλέψει. Αλλωστε την επόμενη αγωνιστική παίζει στην Ζουβεντούδε και αν κερδίσει απόψε και πάρει το επόμενο, το -8 από την Ζουβεντούδε γίνεται αυτομάτως -2.\nΔεν πολυταιριάζουν. Η Οέστε είναι ανάλογα με τα κέφια της, στην Οπεράριο έφαγε και ξύλο, απείλησε από μακριά και είχε δύο δοκάρια. Η Κρουζέιρο του Σκολάρι έχει πρώτο μέλημα το μηδέν στην άμυνα και τις επαγγελματικές νίκες.\n1 Αμέρικα Μιν. 37 70 19 13 5 41 - 22 10 5 3 27 - 15 9 8 2 14 - 7 NNIIII\n2 Σαπεκοένσε 37 70 19 13 5 39 - 20 11 6 1 17 - 5 8 7 4 22 - 15 IHNINH\n3 Κουιαμπά 37 61 17 10 10 47 - 36 12 5 2 31 - 13 5 5 8 16 - 23 ININNH\n4 Ζουβεντούδε 37 58 16 10 11 51 - 42 11 6 2 30 - 14 5 4 9 21 - 28 NHHNHN\n5 CSA 37 57 16 9 12 49 - 36 12 3 4 32 - 16 4 6 8 17 - 20 NIHINI\n6 Αβαΐ 37 55 16 7 14 44 - 47 9 3 7 25 - 25 7 4 7 19 - 22 HNIINN\n7 Σαμπάιο 37 54 16 6 15 49 - 38 9 0 9 22 - 17 7 6 6 27 - 21 HHHNNN\n8 Πόντε Πρέτα 37 54 15 9 13 47 - 47 10 5 4 29 - 25 5 4 9 18 - 22 HIINHN\n9 Οπεράριο 37 54 14 12 11 39 - 34 10 6 3 29 - 14 4 6 8 10 - 20 INNNHN\n10 Κλ. Ρεγκάτας 37 49 14 7 16 44 - 46 10 5 3 26 - 12 4 2 13 18 - 34 NNNHNH\n11 Πελότας 37 49 11 16 10 31 - 32 7 9 2 18 - 10 4 7 8 13 - 22 IHNHII\n12 Κρουζέιρο 37 48 14 12 11 39 - 32 6 7 6 23 - 18 8 5 5 16 - 14 INHHNI\n13 Γκουαρανί 37 48 13 9 15 41 - 47 8 5 5 26 - 19 5 4 10 15 - 28 HIHHHH\n14 Κονφιάνσα 37 46 12 10 15 37 - 43 7 6 6 21 - 21 5 4 9 16 - 22 NHHNHI\n15 Νάουτικο 37 43 10 13 14 34 - 41 8 8 2 24 - 14 2 5 12 10 - 27 HNIHNI\n16 Βιτόρια 36 42 9 15 12 43 - 45 7 6 5 21 - 15 2 9 7 22 - 30 HIHIIN\n17 Φιγκεϊρένσε 37 39 9 12 16 33 - 42 6 7 5 19 - 11 3 5 11 14 - 31 HIHNHH\n18 Παρανά 36 36 9 9 18 34 - 49 6 6 6 19 - 17 3 3 12 15 - 32 HIHNHH\n19 Μποταφόγκο-SP 36 34 8 10 18 26 - 37 6 4 8 19 - 19 2 6 10 7 - 18 IINNIH\n20 Οέστε 36 26 6 8 22 27 - 59 4 3 11 12 - 25 2 5 11 15 - 34 INHNHH\nΙΣΟΒΑΘΜΙΕΣ: 1. Περισσότερες νίκες, 2. Διαφορά τερμάτων, 3. Καλύτερη επίθεση, 4. Μεταξύ τους παιχνίδια (μόνο ανάμεσα σε δύο ισόβαθμες ομάδες), 5. Λιγότερες κίτρινες κάρτες, 6. Λιγότερες κόκκινες κάρτες, 7. Κλήρωση.\nΑΦΑΙΡΕΣΕΙΣ: Η Κρουζέιρο ξεκίνησε το πρωτάθλημα με -6 βαθμούς.\nΑμέρικα Μιν. 19 15 3 0 15 19 3 9 6 3 6 13 0 24 13 34 3 16 21\nΣαπεκοένσε 20 13 4 0 12 22 3 6 12 0 6 10 3 30 7 33 4 9 28\nΚουιαμπά 13 18 6 0 10 18 9 6 10 3 4 8 6 23 14 31 6 12 25\nΖουβεντούδε 14 13 9 1 10 15 12 6 9 4 4 6 8 19 18 27 10 20 17\nCSA 12 19 6 0 15 14 8 10 5 4 5 9 4 20 17 31 6 19 18\nΑβαΐ 12 18 5 2 13 15 9 7 9 3 6 6 6 21 16 30 7 18 19\nΣαμπάιο 14 17 5 1 13 14 10 6 7 5 7 7 5 18 19 31 6 18 19\nΠόντε Πρέτα 8 23 6 0 8 17 12 5 8 6 3 9 6 17 20 31 6 24 13\nΟπεράριο 14 19 4 0 8 21 8 7 11 1 1 10 7 26 11 33 4 16 21\nΚλ. Ρεγκάτας 12 16 9 0 7 18 12 5 11 2 2 7 10 20 17 28 9 17 20\nΠελότας 18 16 3 0 8 23 6 5 13 0 3 10 6 25 12 34 3 17 20\nΚρουζέιρο 18 15 4 0 12 17 8 5 9 5 7 8 3 25 12 33 4 17 20\nΓκουαρανί 11 19 7 0 13 12 12 10 5 3 3 7 9 20 17 30 7 19 18\nΚονφιάνσα 14 16 7 0 8 17 12 3 10 6 5 7 6 25 12 30 7 18 19\nΝάουτικο 14 16 7 0 6 20 11 6 10 2 0 10 9 25 12 30 7 16 21\nΒιτόρια 13 14 9 0 8 16 12 6 8 4 2 8 8 18 18 27 9 20 16\nΦιγκεϊρένσε 15 17 5 0 6 19 12 5 10 3 1 9 9 22 15 32 5 14 23\nΠαρανά 11 18 7 0 6 19 11 4 10 4 2 9 7 22 14 29 7 15 21\nΜποταφόγκο-SP 17 17 2 0 9 20 7 7 6 5 2 14 2 26 10 34 2 15 21\nΟέστε 11 17 8 0 4 18 14 3 8 7 1 10 7 18 18 28 8 18 18\nΟΕΣΤΕ - ΠΑΡΑΝΑ\nΒΙΤΟΡΙΑ - ΜΠΟΤΑΦΟΓΚΟ-SP\nΑΜΕΡΙΚΑ ΜΙΝ. - ΑΒΑΪ́\nΦΙΓΚΕΪΡΕΝΣΕ - ΠΟΝΤΕ ΠΡΕΤΑ\nΚΛ. ΡΕΓΚΑΤΑΣ - ΚΟΥΙΑΜΠΑ\nΓΚΟΥΑΡΑΝΙ - ΖΟΥΒΕΝΤΟΥΔΕ\nΜΠΟΤΑΦΟΓΚΟ-SP - ΟΠΕΡΑΡΙΟ\nΠΑΡΑΝΑ - ΚΡΟΥΖΕΪΡΟ\nΠΕΛΟΤΑΣ - ΒΙΤΟΡΙΑ\nΝΑΟΥΤΙΚΟ - CSA\nΣΑΜΠΑΪΟ - ΟΕΣΤΕ\nΣΑΠΕΚΟΕΝΣΕ - ΚΟΝΦΙΑΝΣΑ


7 beauty δώρα για να κάνεις δώρο στον εαυτό σου\nΗμέρα της Γυναίκας. Το μήνυμα κοινό- κάθε χρόνο: Οι γυναίκες έχουμε τη δύναμη. Έχουμε τη δύναμη να παλεύουμε, να στηρίζουμε η μία την άλλη, να πηγαίνουμε αντίθετα στα στερεότυπα, να επαναστατούμε, να αισθανόμαστε «αρκετές» και «ικανές», να «μιλάμε», να κατορθώνουμε σπουδαία επιτεύγματα, ακόμη κι αν ο δρόμος για την ισότητα (και το σεβασμό) φαίνεται ακόμη αρκετά μακρύς.\nΗ σημερινή μέρα είναι κάτι παραπάνω από γυναικοπαρέες που βγαίνουν και ξεφαντώνουν ή κάνουν δώρα στον εαυτό τους. Είναι μία ακόμη υπενθύμιση για να δεις πόσο δυνατή είσαι, να τονώσεις την αυτοπεποίθησή σου, να boost-αριστείς για τις μάχες που έπονται, να αγαπήσεις τον εαυτό σου γιατί δεν είσαι μόνη. Κι αν μέσα σ’ όλο αυτό το πλαίσιο, αισθάνεσαι πως θέλεις να κάνεις ένα δώρο στον εαυτό σου, ετοίμασα μία λίστα με μερικά beauty δώρα που λειτουργούν και ως #moodmakers (χωρίς να περιμένεις αντάλλαγμα)!\n7 υπέροχα beauty δώρα\nΜε το τριπλό Συμπυκνωμένο Miracle Broth ™, βοηθά στη αναζωογόνηση της ευαίσθητης περιοχής των ματιών με ουσιαστική ενέργεια και ενυδατική επούλωση για να μειώσει την εμφάνιση των μαύρων κύκλων και των γραμμών σε 21 ημέρες. Το Lime Tea Concentrate, το αντιοξειδωτικό σύμπλεγμα ενέργειας, βοηθά στην πρόληψη μελλοντικών φθορών πριν εμφανιστούν. Το αποτέλεσμα; Μια φωτισμένη ανανεωμένη περιοχή γύρω από τα μάτια - μια που φαίνεται πιο λεία, φωτεινή και υγιής από πριν.\nΑυτή η ενυδατική κρέμα ημέρας, με ελαφριά και απαλή υφή, διεισδύει άμεσα στην επιδερμίδα, χαρίζοντας λάμψη και βαθιά ενυδάτωση. Eνεργοποιεί την φυσική διαδικασία της επιδερμίδας να ενυδατώνεται, ενώ παράλληλα, αναχαιτίζει τη δημιουργία λεπτών γραμμών. Το αποκλειστικό συστατικό Hyaluronic Acid RED της Shiseido προσφέρει ακόμα πιο βαθιά ενυδάτωση, που διαρκεί 3 φορές περισσότερο. Χάρη στην υψηλή περιεκτικότητά της σε Ginseng RED, οι λεπτές γραμμές μειώνονται ορατά, σε 2 μόλις εβδομάδες.\nΞεκάθαρα, ένα από τα πιο πολυβραβευμένα και iconic serums στο beauty κόσμο που από το 1982 γράφει ιστορία. Τώρα με Τεχνολογία Chronolux™ Power Signal, αυτός ο ορός που απορροφάται γρήγορα και σε βάθος, μειώνει την εμφάνιση των πολλαπλών βασικών σημαδιών γήρανσης (όπως λεπτές γραμμές και ρυτίδες) που προκαλούνται από περιβαλλοντικές επιθέσεις του σύγχρονου τρόπου ζωής. Επιδιορθώνει, αναζωογονεί κι ενυδατώνει, με αποτέλεσμα, η επιδερμίδα να δείχνει πιο λεία, νεανική, περισσότερο λαμπερή και με ομοιόμορφο χρωματικό τόνο. "Δουλεύει" τη νύχτα και τη μέρα για να βοηθήσει το δέρμα να μεγιστοποιήσει το συνολικό φυσικό ρυθμό επανόρθωσης και προστασίας.\nFresh Line Exotic Sensation\nΑυτό το σετ περιποίησης σώματος είναι γεμάτο εξωτικές αντιθέσεις, με το λατρεμένο άρωμα φρούτων του πάθους. Στο kit θα βρεις ένα αφρόλουτρο, ένα body butter και το νέο αρωματικό νερό, για ακόμα μεγαλύτερη διάρκεια, που θα αφήσει την επιδερμίδα υπέροχα αρωματισμένη & αναζωογονημένη.\nRouge Dior Refillable Lipstick Collection - Couture Color & Floral Lip Care - Long Wear\n5 αποχρώσεις του Rouge Dior, του εμβληματικού κραγιόν του οίκου, τώρα σε μια συσκευασία για όμορφα χείλη. Η συλλογή των κραγιόν Rouge Dior διαθέτει τις πρακάτω αποχρώσεις: - 999, το νέο βελούδινο αποτέλεσμα του διάσημου 999, του λατρεμένου κόκκινου του Dior. - 772 Κλασικό, ματ αποτέλεσμα, το rosewood με ένα τολμηρό, ματ αποτέλεσμα. - 760 Αγαπημένο, βελούδινο αποτέλεσμα, - 840 Ακτινοβόλο, βελούδινο αποτέλεσμα, - 869 Εκλεπτυσμένο, σατινέ αποτέλεσμα. Ένα από τα πιο ωραία δώρα αν είσαι lipstick addict!\nHey, beauty Rose Quartz Facial Roller\nΤο ολοκαίνουργιο beauty gadget της HeyBeauty, Rose Quartz Facial Roller, προσφέρει στην επιδερμίδα άμεσα αποτελέσματα σύσφιξης, ανόρθωσης και τόνωσης χωρίς κόπο. Μετά από λίγες χρήσεις, ανορθώνει εμφανώς το δέρμα, για να αποκαλύψει μια πιο λαμπερή, πιο σφριγηλή επιδερμίδα.\n10 καμπάνιες για την Παγκόσμια Ημέρα Γυναίκας που πρέπει να δεις


crimevssocialcontrol: το σώμα του Τσε Γκεβάρα\nΤΟ ΣΩΜΑ ΤΟΥ ΤΣΕ ΓΚΕΒΑΡΑ Το κείμενο αυτό του Φ. Μπαζάλια για τον Τσε Γκεβαρα μοιράστηκε στην διάρκεια εκδήλωσης που οργάνωσε η Πανελλαδική Συσπείρωση για την Ψυχιατρική Μεταρρύθμιση, στις 25 Φλεβάρη στο Πανεπιστήμιο, με αφορμή την έκδοση στα ελληνικά δύο έργων του Φράνκο Μπαζάλια. Όπως μας πληροφορούν οι διοργανωτές, το κείμενο αυτό γράφτηκε το 1967, αμέσως μόλις υπήρξαν τα πρώτα δημοσιεύματα στον Τύπο που ανάγγειλαν το θάνατο του Τσε.\nΤο αναδημοσιεύω από την ιστοσελίδα της Πρωτοβουλίας [http://www.psyspirosi.gr/index.php/2009-03-14-22-07-33]\nΟ παγκόσμιος τύπος δημοσιεύει τις φωτογραφίες του σώματός του ως λεία από κυνήγι, ως απόδειξη ότι δεν είναι πια στη Σιέρα, ούτε σε οποιοδήποτε άλλο τόπο, όπου παλεύουν «οι εκμεταλλευόμενοι και οι λαοί των υποανάπτυκτων χωρών σ΄ όλο τον κόσμο», οι σύντροφοί του. «Το δραματικό του τέλος θα τροφοδοτήσει το μύθο του ήρωα της Σιέρα Μαέστρα» (“Corriere della Sera”, 12 Οκτώβρη 1967). «Η δολοφονία του μυθικού πολεμιστή δεν ανακοινώθηκε ακόμα επίσημα» (“La Stampa”, 12 Οκτώβρη 1967). «Μεγάλος ο θρύλος που γεννιέται από τη θυσία του Γκεβάρα» (“L’ Avanti”, 12 Οκτώβρη 1967). «Σ΄ ένα μυστικό νεκροταφείο κατέληξε η διαδρομή της μυθικής αυτής προσωπικότητας» (Il “Piccolo»,12 Οκτώβρη 1967). «Μια προσωπικότητα ξεχωριστή, ανάμεσα στο ρομαντισμό και στην επανάσταση…Μισός Δον Κιχώτης και μισός Σεν Ζυστ» (“Il Giorno”, 12 Οκτώβρη 1967). Κανείς δεν μιλάει για τον Τσε Γκεβάρα σαν κάτι που πηγαίνει πέρα από την προσωπική του μορφή, η οποία, στο βαθμό που καταλήγει ν΄ αποσυνδέεται από την αιτία για την οποία πέθανε, εμφανίζεται αποϊστορικοποιημένη και α-προβληματική. Κανένας δεν έχει πια την ανάγκη να τον ορίσει στη βάση αυτού που μέχρι τώρα τον θεωρούσε. Ούτε οι φασιστικές εφημερίδες οι οποίες, για να μην εκφράσουν άμεσα τη γνώμη τους, προστρέχουν στα λόγια του Barrientos, ή σε κείνα του συνταγματάρχη Gonzales Laks που τον χαρακτήριζε ως «εγκληματία», αφήνοντας ασαφή την δική τους θέση. Τώρα που το σώμα του έχει πεθάνει, όλοι είναι διατεθειμένοι να τον χαρακτηρίσουν- ανακαλώντας τις αστικές αξίες της καταγωγής του - το πολύ ως «ρομαντικό», «εραστή της ευγενούς χειρονομίας» (“La Stampa”), που πίστευε σε μιαν αξία τώρα πια εκτός μόδας : στην επανάσταση. Ετσι διαπράχθηκε – μέσα σε μια μέρα - ο δεύτερος, αληθινός θάνατος του Τσε Γκεβάρα και είναι αυτός ο θάνατος που εμείς αρνούμαστε. Το αν το νεκρό σώμα που μας παρουσίασαν είναι αυτό του Τσε Γκεβάρα ή όχι, έχει μια συναισθηματική μόνο σημασία. Παραμένει το γεγονός ότι από αυτό το νεκρό σώμα μέσα στην επανάσταση, θέλουν να φτιάξουν ένα καταναλωτικό εμπόρευμα, κάνοντάς το να γίνει το νεκρό σώμα της επανάστασης, που δεν τρομάζει πια και μπορεί να επαναπορροφηθεί στην παραγωγή. Προσπαθούν να ενσωματώσουν το νεκρό του σώμα μέσα στο σύστημα που ο Τσε Γκεβάρα – νεκρός ή ζωντανός – συνεχίζει ν΄ αρνείται και εμείς δεν θέλουμε να γίνουμε οι βουβοί μάρτυρες αυτής της δεύτερης δολοφονίας. Μέχρι χτες, ο Τσε Γκεβάρα ήταν καθαρά ένας εχθρός, ένας αποκλεισμένος που πρέπει να καταπολεμηθεί γιατί είχε επιλέξει τη διαλεκτική της άρνησης που τον οδηγούσε ν΄ ανάβει νέες εστίες εξέγερσης σε «χώρες καταπιεσμένες από τις οποίες οι καπιταλιστές αποσπούν κεφάλαια, πρώτες ύλες, τεχνικούς και εργάτες με χαμηλό κόστος και όπου εξάγουν νέα κεφάλαια – εργαλεία κυριαρχίας - στρατούς και εμπορεύματα κάθε είδους, εξαναγκάζοντάς μας σε μιαν απόλυτη εξάρτηση» (Τσε Γκεβάρα: «Να φτιάξουμε ένα δύο, τρία, πολλά Βιετνάμ : το σύνθημα που είναι στην ημερήσια διάταξη»). Τώρα που είναι νεκρός, είναι πιο φρόνιμο να τον υπερβούν, μετατρέποντάς τον σε μια συμπαθή προσωπικότητα κωμωδίας, στο βαθμό που θέλουν να εξασφαλίσουν την ασάφεια, το διφορούμενο της δράσης του, την απονέκρωση της δύναμής του για άρνηση και απόρριψη. Τον ενσωματώνουν ως μια από τις πραγματικές αξίες του αντιφατικού μας συστήματος, για να του αρνηθούν την αντιφατικότητα. Και το δικό μας σύστημα έχει, επίσης, τους μάρτυρές του- μας λέει ο Τύπος μας – που δείχνουν το δρόμο που πρέπει ν΄ ακολουθήσουμε και που τους τιμά για το θάνατο που τους επιβλήθηκε. Τώρα που πέθανε - για να κάνουν να πεθάνει μαζί του και η επανάσταση που την ήθελε και την έκανε - οι εχθροί του δεν διστάζουν να τον θεωρούν έναν μυθικό ήρωα μια μυθικής αντίστασης : έτσι κι΄ αλλιώς, δεν πολεμά πια στη Σιέρα. Αυτό που αρνούμαστε είναι η ενσωμάτωση του νεκρού του σώματος, το ίδιο όπως αρνούμαστε την ενσωμάτωση του νεκρού σώματος των νέγρων του Ντητρόιτ, ή «όλων των απόκληρων του κόσμου», που πεθαίνουν με τη βία απέναντι στη βία. Ο θάνατός τους είναι περισσότερο από θάνατος και αυτό το ‘περισσότερο’ δεν μπορεί κανείς να το κλέψει ή να το μυστικοποιήσει, για να του καταστρέψει το νόημα. «Οπουδήποτε και αν μας συναντήσει ο θάνατος, λέει ο Τσε Γκεβαρα, είναι καλοδεχούμενος, αρκεί η πολεμική μας κραυγή να φτάσει σε καλόδεχτα αυτιά και αρκεί ένα άλλο χέρι να απλωθεί για να πιάσει τα όπλα μας και άλλοι άνθρωποι να προετοιμάζονται να συγχρονίσουν τους επικήδειους ύμνους με το θόρυβο των μυδραλιοβόλων και τις νέες κραυγές πολέμου και νίκης». Εμείς θέλουμε το σώμα του Τσε Γκεβάρα να κακοποιηθεί, να υποστεί βία και να εξευτελιστεί από τους εχθρούς του, όπως το έκαναν και όταν ζούσε. Θέλουμε να συνεχιστεί να διατηρείται ως το σώμα της βίας, ως το ‘αναιδές’ σώμα της επανάστασης, που συνεχίζει να υπάρχει - πέρα από το θάνατο - όσο υπάρχει βία και καταπίεση. Το μνημείο που ο Barrientos θέλει να υψώσει στη Valle Grande για τον βολιβιάνο αγρότη που πρόδωσε τον Τσε Γκεβάρα και για τον βολιβιάνο στρατιώτη που τον σκότωσε, είναι το μόνο μνημείο που αναγνωρίζει το θάνατό του σαν κάτι περισσότερο από θάνατο. Γιατί είναι το μόνο που συνεχίζει να τον αναγνωρίζει ως τον επαναστάτη, τον αντάρτη, τον εξεγερμένο ενάντια σε κάθε μορφή ενσωμάτωσης, τον ήρωα των απελπισμένων που ήταν σ΄ όλη τη ζωή του, εκφράζοντας την άρνηση γι΄ αυτόν μέσα από την εξύψωση των δολοφόνων του. Οπου κι΄ αν ταφεί –αν αυτό που μας έδειξαν ήταν το δικό του σώμα - ο Τσε Γκεβάρα θα είναι παρών, στο μνημείο που θα στηθεί για τους δολοφόνους του, ως σώμα - βία και σώμα –επανάσταση. Ως μαρτυρία της επαναστατικής του ζωής και του νοήματος της επανάστασης, που θα υπάρχει όσο υπάρχουν οι διάφοροι Barrientos, ο ιμπεριαλισμός που τους δημιουργεί και τα μνημεία που αυτοί υψώνουν για τις πολιτοφυλακές τους. Δημοσιεύτηκε στο “Che fare”, Νο 2, 1967. Γράφτηκε σε συνεργασία με την Franca Ongaro Basaglia. Υπάρχει στα Scritti I, Einaudi, 1981\nΑναρτήθηκε από Αφροδίτη Κουκουτσάκη στις 12:38 μ.μ.\nΑνώνυμος 15 Ιουνίου 2009 - 5:34 π.μ.\nΔιάβασα το κείμενο του Franco Basaglia για τον Τσε και μου άρεσε ιδιαιτέρως.\nΘα σου γράψω τη γνώμη μου όπως προτιμώ να εκφράζομαι:\nΛες και μου άφησε για την επανάσταση μια γλυκειά γεύση στο στόμα και μια ταραχή στο σώμα, από αυτές που σε τραντάζουν και τότε λες: «γιατί είμαι ακόμα εδώ? Ξεκίνησα το ταξίδι πριν από καιρό, μα η απόσταση που διήνυσα μικρή, πολύ μικρή...δεν πήγα παρακάτω...».\nΗ ιδέα της επανάστασης για την οποία αγωνίστηκε με πάθος ο Τσε δεν πρόκειται να πεθάνει ποτέ. Και είμαι σίγουρη πως, παρόλη την εμπορική εκμετάλλευση της (ωραίας) εικόνας του, κάθε φορά που κάποιος σε αυτόν τον πλανήτη μιλά για επανάσταση, δεν μπορεί παρά να σκεφτεί τον Τσε Γκεβάρα. Αυτή είναι ίσως και η μεγαλύτερη τιμή που του αποδίδεται...\nΓια μένα προσωπικά η επανάσταση δεν είναι ουτοπία, έστω κι αν ένας άλλος κόσμος δεν μου φαντάζει εφικτός.... (όχι αν δεν ανατραπεί συθέμελα ο τωρινός)


POROSNEWS: Επερώτηση Γεράσιμου Φόρτε\nΕπερώτηση Γεράσιμου Φόρτε\n5) Τι γίνεται με το έργο «Λειτουργική αποκατάσταση-ασφάλεια αριθμ. 25 Ε.Ο.(περιοχή Χάρακα)»;\n6) Τι γίνεται με το έργο « Προμήθεια και εγκατάσταση ενός αξονικού τομογράφου 16 τομών του Γ.Ν. Κεφαλληνίας» προϋπολογισμού 350.000 ευρώ που έχει ενταχθεί πριν από ένα χρόνο (στις 22/7/2011);\nΑναρτήθηκε από e-poros στις 11:24 π.μ.\n▼ Ιουνίου 2012 (432)\nΔελτίο Τύπου Εθελοντών Σαμαρειτών,\nΒΙΝΤΕΟΡΕΠΟΡΤΑΖ ΑΠΟ ΤΖΑΝΝΑΤΑ - ΠΑΝΗΓΥΡΙ\nEIΔΗΣΕΙΣ ΑΠΟ ΤΗΝ KEFALONIAPRESS\nΚΙΝΗΣΗ ΑΠΟ ΚΟΤΕΡΑ ΣΤΟ ΛΙΜΑΝΙ ΜΑΣ\nΕΛΜΕ-ΚΙ: ΝΑ ΔΡΑΣΟΥΜΕ ΤΩΡΑ\nNEA APO TO INKEFALONIA\nδιαγωνισμός φώτο παραλίας\nΜΙΑ ΖΕΜΠΕΚΙΑ ,ΚΑΛΥΤΕΡΗ ΑΠΟ ΤΗΣ ΕΥΔΟΚΙΑΣ!!\nΦΩΤΟΡΕΠΟΡΤΑΖ ΑΠΟ ΤΗΝ ΜΑΡΙΝΑ\nΤΟ ΝΕΟ ΓΚΑΛΟΠ,,ΣΥΝΕΧΙΖΕΤΑΙ!!!\nΤΟΝ ΦΑΓΑΝΕ ΤΟΝ ΑΝΘΡΩΠΟ!!!\nΜεγάλη συναυλία της Άννας Βίσση στη Κεφαλονιά\n24° ΔΙΕΘΝΕΣ ΦΕΣΤΙΒΑΛ ΓΥΜΝΑΣΤΙΚΗ ΓΙΑ ΟΛΟΥΣ\nΣΚΑΛΑ ΚΑΙ ΚΑΤΕΛΕΙΟΣ ΣΤΗΝ ΚΕΦΠΡΕΣΣ!!\nΔΕΛΤΙΟ ΤΥΠΟΥ ΤΟΠΙΚΟΥ ΣΥΜΒΟΥΛΙΟΥ ΚΑΡΑΒΟΜΥΛΟΥ\nΔΕΙΤΕ ΤΟΥΣ ΒΑΘΜΟΥΣ ΤΩΝ ΠΑΝΕΛΛΑΔΙΚΩΝ\nΧΕΛΩΝΕΣ ΣΤΟ ΑΡΓΟΣΤΟΛΙ\nΑπό οικονομολόγους χορτάσαμε!\nΠΡΟΒΕΣ ΤΕΤΑΡΤΗ ΚΑΙ ΠΑΡΑΣΚΕΥΗ ΣΤΙΣ 18:00\nH Περιφέρεια βραβεύει την ομάδα υδατοσφαίρισης του...\nΕΥΧΑΡΙΣΤΑ ΝΕΑ ΑΠΟ ΤΟΝ ΓΙΩΡΓΟ!!!\nΠαίζει για κοινοβουλευτικός εκπρόσωπος η Βούλτεψη!\nΣΥΓΧΑΡΗΤΗΡΙΑ ΣΤΟΥΣ ΕΠΙΤΥΧΩΝΤΕΣ!!\nΣυνεδριάζει το Δημοτικό Συμβούλιο αύριο Τρίτη..\nΧΑΡΙΣ ΑΛΕΞΙΟΥ | ΔΗΜΗΤΡΑ ΓΑΛΑΝΗ ΜΕΓΑΛΗ ΣΥΝΑΥΛΙΑ ΣΤΗ...\nΣυνεδριάζει το Περιφερειακό Συμβούλιο στο Αργοστόλι\nΤΑ ΠΙΚΑΝΤΙΚΑ ΕΧΟΥΝ ΚΑΙ ΑΝΑΓΝΩΣΤΙΚΟΤΗΤΑ\n«Μωρό μου δεν είναι αυτό που νομίζεις»! Απίστευτη ...\nΕΤΣΙ ΠΛΕΝΟΥΝ ΤΑ ..ΑΥΤΟΚΙΝΗΤΑ ΣΤΟ ΤΕΧΑΣ!\nΑυτός είναι ο νικητής του "Ελλάδα Έχεις Ταλέντο"\nΠΡΟΤΑΣΕΙΣ ΓΙΑ ΤΙΣ ΔΙΑΚΟΠΕΣ ΣΑΣ!!\nΣυνελήφθησαν δυο Αλβανοί για τον ξυλοδαρμό του εστ...\nΝέο αλαλούμ με τα μπλοκάκια στην εφορία\nΕυρωπαϊκή επιτυχία για το Γυμνάσιο Μεσοβουνίων!\nΣΕ...ΝΕΑ ΕΠΕΜΒΑΣΗ ΘΑ ΥΠΟΒΛΗΘΕΙ Ο ΑΝΤΩΝΗΣ ΣΑΜΑΡΑΣ !...\nΠρόταση για την προβολή των Αρχαιολογικών μνημείων...\nΓΙΑ ΨΗΦΙΣΤΕ ΣΤΟ ΓΚΑΛΟΠ, ΝΑ ΔΟΥΜΕ ΤΙ ΘΑ ΓΙΝΟΥΜΕ\nΟ ΤΟΥΡΙΣΜΟΣ ΞΕΚΙΝΑΕΙ ΧΑΛΑΡΑ\nNυστέρι Άη Γιάννη του Λαμπαδιάρη\nΔΗΜΑΡΧΟΣ: Λόγω πάθους οι καταγγελίες του kefalonia...\nΗ RAI 3 στην Κεφαλονιά\nTA NEA TOY HMEΡΗΣΙΟΥ\nΟ Αλεξέι Ζεβροσένκο διακοπές στο Ληξούρι …\nLet's GO IONIO\nΔΗΜΟΤΙΚΟ ΣΥΜΒΟΥΛΙΟ ΑΠΟ ΤΟ INKEFALONIA\nΜΙΑ ΚΑΛΗΜΕΡΑ ΑΠΟ ΤΗΝ ΓΕΩΡΓΙΑ ΣΤΡΑΤΟΥΛΗ!!\nΝΕΑ ΑΠΟ ΤΟ SHARK24\nΔΙΑΚΟΠΤΟΥΜΕ ΓΙΑ....ΔΙΑΚΟΠΕΣ !!!\nKONTRA CHANNEL- ΔΕΛΤΙΟ ΚΑΙΡΟΥ ΓΙΑ ΠΕΜΠΤΗ\nΤΙ ΘΑ ΓΙΝΕΙ ΜΕ ΤΙΣ ΚΛΟΠΕΣ ΓΕΦΥΡΙΩΝ?\nΗ ΟΔΥΣΣΕΙΑ ΜΕΣΩ ΑΒΡΑΑΜ ,ΣΥΝΕΧΙΖΕΤΑΙ!!\nΆρχισαν οι παραγγελίες για φασόλια, ρεβύθια, φακές...\nΕΙΚΟΝΕΣ ΓΙΑ ΒΡΑΒΕΙΟ\nΣήμερα ο πρώτος γάμος μεταξύ γυναικών στην Κεφαλονιά\nΚΑΘΕ ΠΡΩΤΗ ΤΟΥ ΜΗΝΑ ,,ΘΑ ΜΑΖΕΥΟΝΤΑΙ ΤΑ ΜΕΓΑΛΑ ΑΝ...\nΕΝΗΜΕΡΩΣΗ ΑΠΟ ΒΑΣΙΛΗ ΛΟΡΕΤΖΑΤΟ!\nΝΕΑ ΓΙΑ ΕΜΑΣ ..,ΚΑΙ ΑΠΟ ΑΛΛΟΥ\nΈνας ακόμη λόγος για να υποστηρίξουμε την Ιταλία\nΠοιοι θα αξιοποιηθούν από τη ΝΔ σε «πόστα – κλειδιά»\nΟ ΔΙΑΓΩΝΙΣΜΟΣ ΕΧΕΙ ΠΑΡΕΙ ΦΩΤΙΑ!\nNEA ,APO THN NEA KEΦΑΛONIA\nΒραδιά παρδοσιακών χορών το Σάββατο\nΜΕΡΚΕΛ ,ΠΕΣ ΑΛΕΥΡΙ,, ΤΟ ΧΡΕΟΣ ΣΤΟ ΕΔΩΣΕ Ο ΜΠΑΛΟ...\nΝΑΥΤΙΚΗ ΕΒΔΟΜΑΔΑ - Tην έφαγε η κριση\nΕπικίνδυνες παραλείψεις στις μελέτες για τα πετρέ...\nΑΛΑΓΕΣ ΔΡΟΜΟΛΟΓΙΩΝ ΑΠΟ ΣΗΜΕΡΑ!!\nTHN KYΡIAKH TΡEXOYME!!!!!\nΑΡΧΙΣΑΝ ΚΑΙ ΤΑ ΔΡΟΜΟΛΟΓΙΑ ΤΑΧΙ-ΒΟΑΤ\nFestival Gymnastics for all\nΑΡΧΙΖΟΥΝ ΤΑ ΔΡΟΜΟΛΟΓΙΑ ΠΕΣΑΔΑ-ΖΑΚΥΝΘΟ\nEΙΔΗΣΕΙΣ ΑΠΟ ΤΗΝ KEFALONIAPRESS\nEYXEΣ ΣΤΟ ΚΑΠΕΤΑΝΙΟ ΠΕΤΡΟ!!\nΠΙΑΣΑΜΕ ΓΡΑΜΜΗ ΓΙΑ ΙΤΑΛΙΑ!!!!!!!!!!!!!!!!!!!!!!!!\nΔΙΠΛΗ ΗΤΤΑ ΧΘΕΣ ΓΙΑ ΤΗΝ ΜΕΡΚΕΛ\nΤΟ ΖΙΖΑΝΙΟ ΧΤΥΠΑΕΙ ΚΑΙ ΣΤΟ ΠΟΔΟΣΦΑΙΡΟ\nΔΟΞΑΘΛΟΝ!!!! Μία ακόμη επιτυχία για το σύλλογο δρο...\nΕΧΕΙ ΑΠΟΓΕΙΩΘΕΙ Η ΚΟΠΕΛΑ!! ΣΥΓΧΑΡΗΤΗΡΙΑ !!\nΚΟΥΝΗΣΕ ΚΑΛΑ ΣΤΗΝ ΚΙΝΑ!!!\nΑΝΑΜΕΤΑΔΟΣΗ ΑΡΘΡΟΥ ,, ΜΕ ΚΑΘΕ ΕΠΙΦΥΛΑΞΗ\nKONTRA CHANNEL- ΔΕΛΤΙΟ ΚΑΙΡΟΥ ΓΙΑ ΚΥΡΙΑΚΗ\nΟ ΠΡΟΝΗΣΟΣ ΣΤΑ ΓΙΑΝΝΕΝΑ\nΙΤΑΛΙΑ ΚΑΙ ΙΣΠΑΝΙΑ ΞΕΡΟΥΝ ΝΑ ΜΑΧΟΝΤΑΙ,,ΓΙ ΑΥΤΟ ...\nΜιά φορά κάθε 823 χρόνια συμβαίνει αυτό που θα ζήσ...\nΣυνεδρίαση Περιφερειακού Συμβουλίου στο Αργοστόλι\nΚΥΡΙΑΚΗ ΒΡΑΔΥ ΠΑΜΕ ΑΝΝΙΝΑΤΑ\nREPORTAZ INKEFALONIA ΓΙΑ ΤΟ ΠΕΡΙΦΕΡΙΑΚΟ ΣΥΜΒΟΥΛΙΟ\n► Ιουνίου 2022 (132)


Το ίδρυμα που ξέχασε το Κράτος | Inprecor\nΤο ίδρυμα που ξέχασε το Κράτος\nBy Sousourada 17 Ιουνίου 2015 Άρθρα, Ελλάδα No Comments\n«Το Ίδρυμα Αγωγής Ανηλίκων Αρρένων Στοιχειώδους Εκπαίδευσης Βόλου αποσκοπεί στην παροχή κοινωνικής υποστήριξης, εκπαίδευσης και επαγγελματικής κατάρτισης σε ανήλικα αγόρια με αντικοινωνική συμπεριφορά ή με δυσκολίες κοινωνικής προσαρμογής. Απώτερος στόχος του είναι η κοινωνική τους ένταξη μέσω της παροχής σωστής παιδείας. Το Ίδρυμα φιλοξενεί ανήλικους παραβάτες, ηλικίας 8 έως 18 ετών από όλη την Ελλάδα».\nΣτην πραγματικότητα οι ανήλικοι κοιμούνται σε στρώματα στο πάτωμα ανά 60 άτομα, σε θαλάμους χωρητικότητας 20 ατόμων, σε απαράδεκτες συνθήκες κράτησης,. Η διαδρομή που οδηγεί στο δεύτερο και τρίτο θάλαμο περνά μέσα από τον πρώτο, με ότι συνεπάγεται αυτό για την ηρεμία των παιδιών. Από τότε, άλλωστε, που έκλεισε το ίδρυμα Κορυδαλλού, αυξήθηκε ο αριθμός των φιλοξενούμενων τροφίμων στο ίδρυμα ανηλίκων Βόλου.\nΣτις 20 Μαίου με υπουργική απόφαση του υπουργού Δικαιοσύνης, Νίκου Παρασκευόπουλου (αρ. 2331), αναστέλλονται οι εισαγωγές ανηλίκων στο ίδρυμα αγωγής αρρένων Ν. Ιωνίας Βόλου, για σωφρονισμό ως αναμορφωτικό μέτρο, καθώς στερείται των υποδομών, αλλά και των συνθηκών, ώστε να μπορεί να φιλοξενήσει επιπλέον ανήλικους. Η απόφαση ελήφθη κατόπιν αυτοψίας από το γενικό γραμματέα Αντεγκληματικής Πολιτικής του υπουργείου Δικαιοσύνης, Ευτύχη Φυτράκη και τους ειδικούς συμβούλους του υπουργείου, Ματίνα Πούλου και Πάνο Λάμπρου.\nΠαράλληλα, δεν λείπουν και οι συχνές καταγγελίες για βιασμούς μεταξύ των ανηλίκων κρατούμενων. Παρά το γεγονός αυτό, εξακολουθούν αγόρια 8 ετών να κοιμούνται στον ίδιο θάλαμο με 21χρονους ή 15χρονους συγκρατούμενούς τους. Πρόσφατα, εκδικάστηκε περιστατικό βιασμού που συνέβη το καλοκαίρι του 2014. Οι δράστες μεταφέρθηκαν στις φυλακές ανηλίκων. Όταν εκτίσουν την ποινή τους, και αν δεν έχει παρέλθει το 21ο έτος της ηλικίας τους, θα επιστρέψουν στο ίδρυμα. Θα κοιμούνται, δηλαδή, ξανά στον ίδιο θάλαμο με το θύμα ή τα θύματα βιασμού.\nΈντονο είναι και το φαινόμενο της συνέχισης της παραβατικότητας. Τα παιδιά συχνά δραπετεύουν πηδώντας τα κάγκελα. Οι φύλακες δεν εξαπολύουν ανθρωποκυνηγητό, καθώς το ίδρυμα βρίσκεται πάνω σε κεντρικό δρόμο. Αντίθετα ειδοποιούν την αστυνομία για τον εντοπισμό και την επιστροφή τους, όπως και συμβαίνει συνήθως, ή επιστρέφουν αυτοβούλως, φέρνοντας μαζί τους ποσότητες ναρκωτικών. Το ποσοστό χρήσης ναρκωτικών στα παιδιά του ιδρύματος είναι ιδιαίτερα μεγάλο. Ας σημειωθεί πως οι κρατούμενοι έχουν διαπράξει από δολοφονίες ως μικροκλοπές. Η εκδίκαση αυτών των αδικημάτων και η έκτιση ποινής στις φυλακές ανηλίκων, συχνά σημαίνει πως θα επιστρέψουν μετά το πέρας της ποινής στο ίδρυμα.\nΚαμία πραγματική μέριμνα για κοινωνική ένταξη\nΣυνήθως τα παιδιά προέρχονται από ακατάλληλα οικογενειακά περιβάλλοντα (γονείς στη φυλακή, χρήστες, αλκοολικοί κ.α), στα οποία, όμως, και επιστρέφουν στο 21ο έτος τους, λόγω οικειότητας και μη ετοιμότητας ένταξης στην κοινωνία. Στο χώρο λειτουργεί σχολείο στο οποίο εργάζονται και κοινωνικοί λειτουργοί. Αυτό, όμως δεν αρκεί. Δεν αρκεί η παρουσία παιδοψυχολόγου για μικρό χρονικό διάστημα, ούτε η υπέρογκη δουλειά των λίγων υπαλλήλων και των κοινωνικών λειτουργών. Η κάθε μία περίπτωση χρήζει ιδιαίτερης αντιμετώπισης και προσέγγισης.\nΔεν υπάρχουν ακόμη, οι κοινωνικές δομές που θα υποδεχτούν και θα φιλοξενήσουν τα παιδιά μετά, μέχρι να μπορούν να είναι οικονομικά αυτόνομα, μέσω εργασιακής απασχόλησης ή μετά το πέρας των σπουδών τους, εάν το επιθυμούν. Όσον αφορά στους σωφρονιστικούς υπαλλήλους, είναι πολύ λίγοι συγκριτικά με τον αριθμό των παιδιών, αλλά και την έκταση του ιδρύματος (4 στρέμματα). Ενώ έχουν και οι ίδιοι βρεθεί θύματα ξυλοδαρμού από κρατούμενους. Χαρακτηριστικό είναι ότι σε κάθε βάρδια πρέπει να υπάρχουν πέντε φύλακες και λόγω των ελλείψεων, υπάρχει μόνο ένας.\nΣυνεπώς, πρόκειται για ένα ίδρυμα που δεν μπορεί να επιτελέσει τον κοινωνικό του ρόλο, καθώς τα παιδιά επιστρέφουν στην ανομία, αλλά ταυτόχρονα δεν υποστηρίζεται και από το κράτος με κοινωνικές δομές και στελέχωση, κάτι αναγκαίο για τη ζωή και το μέλλον των κρατούμενων παιδιών.\nΣυγγραφή: Ηλέκτρα Προσήλια\nανήλικοιβιασμοίΊδρυμα Αγωγής Ανηλίκων Αρρένων Στοιχειώδους Εκπαίδευσης Βόλουπαραβατικότηταπεριθωριοποίηση


Ποδοσφαιρικό χτικιό! - Leoforos.gr\nΔηλαδή αν κρινόταν και κάτι στο ματς, τι θα έκανε η ΑΕΚ;\nΜια αναμέτρηση που δεν έδινε κάτι έτσι κι αλλιώς. Το ξέραμε από πριν, το λέγαμε από πριν, όπως το έλεγαν και όλοι. Δεν ήταν τόσο δύσκολο να καταλάβει κανείς την ατμόσφαιρα αυτού του ματς, ειδικά απ’ την πλευρά του Παναθηναϊκού. Έγινε πιο ξεκάθαρο αυτό, όταν έγινε γνωστή η ενδεκάδα. Οι «πράσινοι» ήθελαν μεν να πάρουν κάτι απ’ το παιχνίδι με την ΑΕΚ, αλλά… δε θα σκίζονταν κιόλας. Ο βασικός στόχος ήταν και είναι μπροστά, το Κύπελλο. Και η ίδια η ΑΕΚ ουσιαστικό στόχο δεν είχε. Άντε να… αλλάξει την ανικανότητά της στο να νικήσει κάποιο μεγάλο ματς.\nΌμως αυτό που παρακολουθήσαμε στο ΟΑΚΑ, ήταν πραγματικά ένα… ποδοσφαιρικό χτικιό. Αρχίζεις και απορείς τι θα έκανε η ΑΕΚ στο ενδεχόμενο που θα υπήρχε πραγματικό κίνητρο, πραγματικός στόχος. Λογικά θα ήταν και οι έντεκα σε διάταξη… τέτρις στην εστία για να σταματούν την μπάλα. Τίποτα άλλο. Όσο κι αν θέλει ο καθένας να δικαιολογήσει τις επιλογές του Καρέρα, είναι ξεκάθαρο πως μιλάμε για κάτι που χαρακτηρίζεται μόνο ως αντί-ποδόσφαιρο. Το να υπάρξει τέτοια επιλογή από μια μικρότερη ομάδα κόντρα σε μια μεγαλύτερη, είναι θεμιτό. Το να το κάνει μια ομάδα που θέλει την ουσία και μόνο, επίσης. Αλλά σε αναμέτρηση δίχως ουσιαστικό στόχο, με την ΑΕΚ θεωρητικά να είναι ποιοτικότερη απ’ τον Παναθηναϊκό και να παίζει και μπροστά στον κόσμο της, δεν υπάρχει δικαιολογία για αυτό τον… πονοκέφαλο.\nΟ Παναθηναϊκός έπαιζε με τον Καμπετσή, με τον Μπεκ, χωρίς Ζαχίντ, Μακέντα, Κουρμπέλη, χωρίς Ινσούα. Ε, όπως και να το δει κανείς το θέμα για μια ομάδα που δεν έχει λύσεις, δε γινόταν να διατηρήσει την ίδια ακριβώς αγωνιστική εικόνα. Παρ’ όλα αυτά ο Παναθηναϊκός δεν ήταν τόσο επηρεασμένος. Δέχτηκε ένα γκολ στο πρώτο σουτ της ΑΕΚ που είχε μεγάλη δόση τύχης και ικανότητας φυσικά. Μετά έπρεπε να ανοίξει χώρους το «τριφύλλι» απέναντι σε 11 παίκτες που ήταν πίσω απ’ την μπάλα. Λες και έπαιζες στην Ξάνθη ή στην Τρίπολη. Το κακό για το «τριφύλλι» ήταν πως δεν μπόρεσε να δημιουργήσει. Έκανε ελάχιστες φάσεις, μπήκε στην περιοχή απειλητικά μία φορά, όμως είναι ξεκάθαρο πως κι ο ίδιος ο Παναθηναϊκός μάλλον σοκαρίστηκε απ’ τον τρόπο που έπαιξε η ΑΕΚ. Όπως και όσοι ήθελαν να δουν ποδόσφαιρο εδώ που τα λέμε…\nΤα πράγματα θα είναι διαφορετικά στις αναμετρήσεις των πλέι οφ. Κυρίως επειδή ο Παναθηναϊκός θα έχει διαφορετική φιλοσοφία, διαφορετικά πράγματα στο μυαλό του. Κακά τα ψέματα, όπως κι αν το δει κανείς οι «πράσινοι» σκέφτονταν τον ΠΑΟΚ. Εκεί είναι η αναμέτρηση… όλα τα λεφτά για τον Παναθηναϊκό. Πάντως για το «τριφύλλι» είναι δίχως άλλο στα υπέρ του, το γεγονός πως ενώ είναι θεωρητικά χειρότερο ποιοτικά και παίζει στην έδρα της αντιπάλου, ο φόβος με τον οποίο αντιμετωπίστηκε απ’ την ΑΕΚ ήταν τεράστιος!\nΣτο ποδόσφαιρο το δύσκολο είναι να δημιουργήσεις. Αυτό θέλει δουλειά, αυτό θέλει σκληρή προπόνηση, αυτό θέλει σωστή νοοτροπία. Το να παίξεις με 11 παίκτες πίσω απ’ την μπάλα, δε λέει τίποτα. Είναι το εύκολο. Το να καταστρέφεις είναι το εύκολο. Είναι χαρά πως ο Παναθηναϊκός έχει επιλέξει αυτό το δρόμο, δίχως μάλιστα να έχει τα ποιοτικά στοιχεία και τα εχέγγυα που έχουν οι άλλοι τρεις (ΠΑΟΚ, ΟΣΦΠ, ΑΕΚ). Στο τέλος της ημέρας, η ίδια η παγωμάρα της εξέδρας στο ΟΑΚΑ, μέχρι και κάποιες αποδοκιμασίες που ακούστηκαν, είναι χαρακτηριστικά στοιχεία για την ομάδα που νίκησε στο τέλος… Μια νίκη που δεν έδωσε τίποτα και δε στέρησε τίποτα απ’ τον Παναθηναϊκό βασικά.\nΥ.Γ. Ο Πέτρος Μάνταλος είχε δηλώσει μετά το ματς του πρώτου γύρου, πως η ομάδα του… ανέστησε τον «πεθαμένο». Πέτρο, μπροστά σε αυτόν τον ποδοσφαιρικό θάνατο που αποδίδει η ομάδα σου, χίλιες φορές «πεθαμένοι»!\nΥ.Γ.1: Η ΑΕΚ νίκησε μπροστά στον κόσμο της, που δε θα έπρεπε να είναι εκεί επειδή τιμωρήθηκε μεν αλλά μέσω αναβολών πρόλαβε να μην εκτίσει με το «τριφύλλι». Επίσης το γκολ το έβαλε ο Αραούχο που του χαρίστηκε αποβολή στην προηγούμενη αναμέτρηση. Να τα λέμε κι αυτά…


Ναρκωτικά και Blitzkrieg: Όταν οι Ναζί μπήκαν ντοπαρισμένοι στο ΠαρίσιΝαρκωτικά και Blitzkrieg: Όταν οι Ναζί μπήκαν ντοπαρισμένοι στο Παρίσι\nΟ κεραυνοβόλος πόλεμος χρειαζόταν ένα... θαυματουργό χάπι\nΤο γερμανικό σχέδιο θα είχε πιθανότητες επιτυχίας μόνο αν εξελισσόταν ταχύτατα. Mέχρι τότε το δάσος των Αδρεννών θεωρούνταν απροσπέλαστο από άρματα μάχης. Η Βέρμαχτ όμως δεν το διέσχισε απλώς, αλλά το έκανε σε χρόνο ρεκόρ. Έπρεπε να πιάσει στον «ύπνο» τους Γάλλους, διότι αν έχανε χρόνο και γινόταν ο ελιγμός αντιληπτός, θα περικυκλώνονταν στο δάσος από τις αριθμητικά ανώτερες συμμαχικές δυνάμεις. Οι Γερμανοί χώρισαν τις δικές τους. Άφησαν ένα μέρος αυτών στο Βέλγιο, απέναντι από τους Συμμάχους ως αντιπερισπασμό, και έστειλαν ένα μεγάλο τμήμα – βασικά τις επίλεκτες μηχανοκίνητες μεραρχίες – νότια προς τη Γαλλία.\n#μάχη της Γαλλίας